pythainlp/thai-wiki-dataset-v4 huggingface dataset:
จักรพล ตั้งสุทธิธรรม

จักรพล ตั้งสุทธิธรรม (เกิด 18 กันยายน พ.ศ. 2523) ชื่อเล่น ท็อป เป็นนักธุรกิจและนักการเมืองชาวไทย ปัจจุบันดำรงตำแหน่งผู้ช่วยรัฐมนตรีประจำกระทรวงการท่องเที่ยวและกีฬา (สรวงศ์ เทียนทอง) และโฆษกกระทรวงการท่องเที่ยวและกีฬา อดีตสมาชิกสภาผู้แทนราษฎรจังหวัดเชียงใหม่ และอดีตรองเลขาธิการพรรคเพื่อไทย
ประวัติ.
จักรพล ตั้งสุทธิธรรม เกิดเมื่อวันที่ 18 กันยายน พ.ศ. 2523 ที่จังหวัดเชียงใหม่ สำเร็จการศึกษาจากโรงเรียนมงฟอร์ตวิทยาลัย และปริญญาตรีจากคณะบริหารธุรกิจ มหาวิทยาลัยพายัพ และปริญาโท สาขาเศรษฐศาสตร์การเมือง จากคณะเศรษฐศาสตร์ มหาวิทยาลัยเชียงใหม่
การทำงาน.
จักรพล เป็นนักธุรกิจ ผู้บริหารกลุ่มเทพพยอมกรุ๊ป เป็นนักพัฒนาอสังหาริมทรัพย์ในจังหวัดเชียงใหม่ เจ้าของกิจการตลาดสดต้นพยอม โรงแรมพิงค์พยอม รวมไปถึงคอนโดมิเนียม
งานการเมือง.
จักรพล เข้าทำงานการเมืองโดยการเป็นคณะทำงานของนายสมชาย วงศ์สวัสดิ์ อดีตนายกรัฐมนตรี ต่อมาเป็นประธานสาขาพรรคเพื่อไทย จังหวัดเชียงใหม่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ เขต 3 เป็นสมัยแรก
จักรพล ได้รับแต่งตั้งเป็นรองเลขาธิการพรรคเพื่อไทย และเป็นคณะทำงานด้านเศรษฐกิจของพรรค
จักรพล เป็นผู้เสนอญัตติด่วน ขอให้สภาผู้แทนราษฎรตั้งคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาฝุ่นละอองขนาดเล็กหรือ PM 2.5 จนนำไปสู่การตั้งคณะกรรมาธิการวิสามัญพิจารณาศึกษาแนวทางการป้องกันและแก้ไขปัญหาฝุ่นละอองขนาดเล็ก (PM 2.5) อย่างเป็นระบบ
ในปี 2566 เขาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แต่ไม่ได้รับเลือกตั้ง ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง
สมาชิกสภาผู้แทนราษฎร.
จักรพล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
รอยัลรัมเบิล (2019)

รอยัลรัมเบิล (2019)  รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่ 32 ในวันที่ 27 มกราคม 2019 (28 มกราคม ตามเวลาประเทศไทย) ที่สนาม Chase Field เมืองฟีนิกซ์, รัฐแอริโซนา
ผล.
ลำดับผู้เข้าร่วมฝั่งหญิง.
Brand
#เปลี่ยนทาง  – Raw
#เปลี่ยนทาง  – SmackDown
#เปลี่ยนทาง  – 205 Live
#เปลี่ยนทาง  – NXT
#เปลี่ยนทาง  – NXT UK
#เปลี่ยนทาง – Free agent
#เปลี่ยนทาง  – Winner
(*) - Mandy Rose ถูกกำจัดออกนอกเวที ในตอนที่เธอกำจัด Naomi ออก
(**) - เดิมที่ Lana ออกมาเป็นคนที่ 28, แต่ได้รับบาดเจ็บที่เขาในบท ในช่วงแมทช์ Pre-Show ทำให้ Becky Lynch ถูกแทนที่
ลำดับผู้เข้าร่วมฝั่งชาย.
Brand
#เปลี่ยนทาง  – Raw
#เปลี่ยนทาง  – SmackDown
#เปลี่ยนทาง  – NXT
#เปลี่ยนทาง  – NXT UK
#เปลี่ยนทาง – Free agent
#เปลี่ยนทาง  – Winner
(*) - Nia Jax ลอบทำร้าย ผู้ออกเป็นคนที่ 30, R-Truth และแทนที่ด้วยตัวเธอเอง <templatestyles src="Reflist/styles.css" />
หมายเหตุ.
<templatestyles src="Reflist/styles.css" />
พัชชุดาญ์ พันธุ์พิพัฒน์

พัชชุดาญ์ พันธุ์พิพัฒน์ (ชื่อเล่น เมเปิ้ล) เกิดเมื่อวันที่ 28 ธันวาคม พ.ศ. 2528 เป็นนักแสดงและนางแบบชาวไทย มีชื่อเสียงจากการประกวดเวที Sexy Leo Girl และได้รับตำแหน่งรางวัล Miss Maxim ปี 2009 (ตำแหน่งชนะเลิศอันดับ 1)
ประวัติ.
พัชชุดาญ์ พันธุ์พิพัฒน์ ชื่อเล่น เมเปิ้ล เกิดเมื่อวันที่ 28 ธันวาคม พ.ศ. 2528 ที่อำเภอนาบอน นครศรีธรรมราช
เธอเริ่มเข้าสู่วงการบันเทิงไทยเริ่มมีผลงานในการเดินแบบจากเวทีการประกวด Sexy Leo Girl และได้รับตำแหน่งรางวัล Miss Maxim ปี 2009 ในตำแหน่งอันดับ 1 ในภายหลังเธอมีผลงานภาพยนตร์ และถ่ายแบบปกนิตยสารเซ็กซี่ เช่น นิตยสาร Maxim และนิตยสาร Rush เป็นต้น รวมถึงยังเคยได้ถ่ายแบบในปฏิทิน ZIC (น้ำมันเครื่อง) ปัจจุบัน เธอยังคงรับงานการแสดง และผันตัวไปทำเบื้องหลัง โดยก่อตั้ง บริษัท เวลา เอ็นเตอร์เทนเม้นท์ จำกัด เพื่อผลิตภาพยนตร์ ละครโทรทัศน์ และสื่อโฆษณา
การศึกษา.
พัชชุดาญ์จบการศึกษาจบการศึกษาระดับอนุบาลและประถม ที่โรงเรียนรัตนศึกษา และศึกษาต่อระดับมัธยมตอนต้น ที่โรงเรียนสตรีทุ่งสง ในตำบลปากแพรก อำเภอทุ่งสง จังหวัดนครศรีธรรมราช และได้ย้ายเข้ามาศึกษาในระดับมัธยมตอนปลาย ที่โรงเรียนพระหฤทัยคอนแวนต์ เขตคลองเตย กรุงเทพมหานคร จากนั้นได้เข้าศึกษาในระดับปริญญาตรี คณะมนุษย์ศาสตร์ มหาวิทยาลัยกรุงเทพ และระดับปริญญาโท คณะบริหารธุรกิจ สาขาการตลาด (MBA) มหาวิทยาลัยกรุงเทพธนบุรี
ผลงาน.
ผลงาน.
 โทรทัศน์ 
 ออนไลน์
สุลต่านบาเยซิดที่ 2

สุลต่านบายาซิดที่ 2 (3 ธันวาคม ค.ศ. 1447 – 26 พฤษภาคม ค.ศ. 1512) พระองค์ทรงขึ้นราชสมบัติแทนสุลต่านเมห์เหม็ดที่ 2 สุลต่านบายาซิดที่ 2 มีนิสัยแตกต่างจากสุลต่านเมห์เหม็ดที่ 2 พระองค์ได้รับอิทธิพลจากนักซูฟีจนใช้เวลาส่วนมากกับการซิกิรต่ออัลลอหุไม่มีเวลาถืออาวุธสู่สนามรบจนได้รับสมญานามว่า "บาเยซิด วาลี"
เหตุการณ์ต่อมาคือชาติสเปนและโปรตุเกสออกล่าอาณานิคมทั้งทางตะวันออกและตะวันตกเมืองที่ตกอยู่ภายใต้อำนาจพระสันตะปาปาได้แบ่งเป็นสัดส่วนเพื่อไม่ให้เกิดความขัดแย้งในภายหลัง ช่วงเวลานี่เองเกิดสงครามแย่งชิงราชบัลลังก์ระหว่างพ่อกับลูกบายาซิดที่ 2 กับเซลิมที่ 1 และในปี ค.ศ. 1511 อัลฟองโซ เดอแอลบุแวร์เข้ารุกรานอาณาจักรมุสลิมอาณาจักรมะละฆาและสามารถยึดครองมะละฆาซึ่งอยู่ไม่ห่างไกลจากอิสตันบูลนักออตโตมานไม่อาจให้ความช่วยเหลือใดๆ ทั้งสิ้นในปี ค.ศ. 1512 สุลต่านบายาซิดที่ 2 ทรงสละราชย์บัลลังก์ให้แก่ราชโอรสเซลิมที่ 1
มักรูฮ์

ในอภิธานศัพท์ศาสนาอิสลาม สิ่งที่เป็น มักรูฮ์  คือสิ่งที่ไม่ค่อยชอบหรือเป็นการกระทำที่น่ารังเกียจ (แปลตรงตัวคือ "น่าเกลียดชัง" หรือ "น่ารังเกียจ") เป็นหนึ่งในห้าประเภท ("อัลอะฮ์กามุลค็อมซะฮ์") ในกฎหมายอิสลาม – "วาญิบ/ฟัรฎ์" (บังคับ), "มุสตะฮับบ์/มันดูบ" (แนะนำ), "มุบาฮ์" (กลาง), "มักรูฮ์" (ไม่ยอมรับ), "ฮะรอม" (ต้องห้าม) ถึงแม้ว่าการกระทำที่ "มักรูฮ์" ไม่ได้เป็น "ฮะรอม" (ต้องห้าม) หรือต้องถูกลงโทษ บุคคลที่เลี่ยงจากสิ่งนี้จะได้รับผลบุญ
ตัวอย่าง.
ตัวอย่างของสิ่งที่ถือว่าเป็น "มักรูฮ์" ได้แก่ การใช้น้ำในการอาบน้ำละหมาดอย่างฟุ่มเฟือยที่รู้จักกันในชื่อว่า "วุฎูอ์" และ "ฆุสล์" การบริโภคกระเทียมก่อนไปมัสยิดหรือพบปะกับผู้คน และการหย่า
ตัวอย่างอาหารที่ถือเป็น "มักรูฮ์" ของมุสลิมมัซฮับฮะนาฟีคือกุ้ง อย่างไรก็ตาม ในการแบ่งปันทัศนคติของมัซฮับฮะนะฟีเกี่ยวกับกุ้งว่าเป็นสัตว์น้ำ และถือว่าเป็นฮะลาลหรือไม่ ฮะนะฟีเชื่อว่าคุณควรเลี่ยงมันและหาอย่างอื่นกินถ้าเป็นไปได้
อีกตัวอย่างของ "มักรูฮ์" ในศาสนาอิสลาม ได้แก่การพูดคำหยาบ, พูดขณะเอาน้ำละหมาด และพูดคุยหลังอีชา
ชลันธร (เมือง)

ชลันธร (Jalandhar) เป็นเมืองในรัฐปัญจาบ ประเทศอินเดีย ตามถนนแกรนด์ตรังค์โรด ทำให้เป็นจุดที่มีการเชื่อมต่อกับถนนและทางรถไฟ ชลันธรตั้งอยู่146 กม ทางตะวันตกเฉียงเหนือของจันทีครห์ เมืองหลวงร่วมของรัฐปัญจาบและหรยาณา ในสมัยการปกครองของบริเตน เรียกเมืองชลันธรว่า จูลลูนดูร์ (Jullundur)
เป็นไปได้ว่าชื่อเมืองนั้นมาจากตัวละครในมหาภารตะ นามว่าชลันธร หรือเป็นไปได้ว่ามาจากคำว่า "ชลนธร" (Jalandhar) อันแปลว่า “พื้นที่ใต้น้ำ”
วัดกิ่งแก้ว

วัดกิ่งแก้ว เป็นวัดสังกัดคณะสงฆ์มหานิกาย ตั้งอยู่ในหมู่ที่ 13 บ้านวัดกิ่งแก้ว ตำบลราชาเทวะ อำเภอบางพลี จังหวัดสมุทรปราการ บนพื้นที่ 18 ไร่ 3 งาน 84 ตารางวา 
ประวัติ.
วัดตั้งขึ้นเมื่อ พ.ศ. 2428 ไม่ทราบผู้สร้าง เดิมชื่อว่า วัดกิ่งไผ่ ต่อมาหม่อมแก้วได้มาทำนุบำรุงและบูรณะพัฒนาวัด จึงได้ขนานนามวัดใหม่ว่า "วัดกิ่งแก้ว" ได้รับพระราชทานวิสุงคามสีมา เมื่อ พ.ศ. 2429 เขตวิสุงคามสีมา กว้าง 21 เมตร ยาว 30 เมตร และได้รับพระราชทานวิสุงคามสีมา ครั้งที่ 2 เมื่อวันที่ 1 พฤศจิกายน พ.ศ. 2534 
วัดได้เปิดสอนพระปริยัติธรรมตั้งแต่ พ.ศ. 2467 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษา สถานีอนามัยและห้องสมุดสำหรับประชาชนขึ้นในที่วัดนี้ด้วย
อาคารเสนาสนะ.
อุโบสถกว้าง 13 เมตร ยาว 21 เมตร สร้างเมื่อ พ.ศ. 2465 มีกุฏิสงฆ์ลักษณะอาคารไม้ทรงไทย จำนวน 20 หลัง สร้าง พ.ศ. 2507 มีวิหารก่ออิฐถือปูนทรงไทยมีหลังคาเครื่องไม้มุงกระเบื้องซ้อนกัน 2 ชั้น ศาลาท่าน้ำ ศาลาบำเพ็ญกุศล ฌาปนสถาน อาคารเรียนพระปริยัติธรรม 
สำหรับปูชนียวัตถุมีพระประธานในอุโบสถ หน้าตึกกว้าง 5 ศอกเศษ ปางมารวิชัย เจดีย์ 1 องค์ อยู่ด้านหน้าอุโบสถ เป็นเจดีย์ทรงระฆังมีซุ้มพระพุทธรูปประดิษฐานทั้ง 4 ทิศ นอกจากนี้มีหลวงพ่อสว่างอรุณเป็นพระพุทธรูปปางมารวิชัย 1 องค์ และพระบรมสารีริกธาตุ ประดิษฐานอยู่ที่วิหาร
ลุธิอาณา

ลุธิอาณา หรือ ลุเธียนา (Ludhiana) เป็นเมืองและองค์การเทศบาลในอำเภอลุธิอาณา รัฐปัญจาบ ประเทศอินเดีย ลุธิอาณาเป็นเมืองใหญ่สุดในรัฐปัญจาบ และเป็นเมืองใหญ่สุดที่ตั้งอยู่เหนือเดลี ด้วยประชากร 1,618,879 ในการสำมะโนปี 2011 เมืองลุธิอาณาตั้งอยู่ฝั่งเดิมของแม่น้ำสุตเลช หรือ ทางใต้ของสายแม่น้ำในปัจจุบัน เมืองนี้เป็นศูนย์กลางอุตสาหกรรมในอินเดียเหนือ และได้รับการขนานนามโดยบีบีซีว่าเป็น แมนเชสเตอร์ของอินเดีย ลุธิอาณาเป็นหนึ่งในเมืองที่รัฐบาลตั้งเป้าพํฒนาเป็นสมาร์ตซิตีแห่งหนึ่งของอินเดีย ธนาคารโลกจัดอันดับให้ลุธิอาณาเป็นเมืองที่สามารถทำธุรกิจได้ง่ายที่สุดในประเทศอินเดีย
สนามกีฬาเทิร์นเนอร์

สนามกีฬาเทิร์นเนอร์  หรือชื่อเต็ม สนามกีฬายาอาคอฟ เทิร์นเนอร์ โตโต เบียร์ชีบา เป็นสนามกีฬาฟุตบอลตั้งอยู่ที่เมืองเบียร์ชีบา ประเทศอิสราเอล และเป็นสนามเหย้าของสโมสรฟุตบอลฮาโปเอลเบียร์ชีบา สนามตั้งชื่อตามยาอาคอฟ เทิร์นเนอร์ อดีตนายกเทศมนตรีของเบียร์ชีบา สนามแห่งนี้ยังใช้จัดการแข่งขันของฟุตบอลทีมชาติอิสราเอลเป็นบางนัด
ประวัติ.
สนามกีฬาเทิร์นเนอร์มีความจุ 16,126 ที่นั่ง โดยติดตั้งเก้าอี้ครบทุกที่นั่ง อัฒจันทร์ฝั่งทิศใต้มีชื่อว่า อาเธอร์ วาเซอร์มิล ซึ่งถูกนำไปตั้งชื่อสนามกีฬาวาเซอร์มิลด้วยเช่นกัน สนามกีฬาเป็นส่วนหนึ่งของศูนย์กีฬาซึ่งประกอบไปด้วยอาคารอเนกประสงค์คอนช์อารีนา (ความจุ 3,000 ที่นั่ง) สนามฝึกซ้อม และสระว่ายน้ำ
สนามตั้งอยู่ทางตอนเหนือของเบียร์ชีบา มีกำหนดเปิดใช้งานในช่วงต้นฤดูกาล 2015–16 ซึ่งในฤดูกาลนั้น ฮาโปเอลเบียร์ชีบาขายบัตรได้ 12,000 ใบ อย่างไรก็ตาม สนามยังไม่พร้อมใช้งานในช่วงต้นฤดูกาล ทำให้ฮาโปเอลต้องย้ายไปเล่นนัดเหย้าที่สนามกีฬาเท็ดดีในเยรูซาเลมแทน การแข่งขันนัดแรกที่สนามกีฬาเทิร์นเนอร์เกิดขึ้นเมื่อวันที่ 21 กันยายน ค.ศ. 2015 ซึ่งฮาโปเอลเสมอกับมัคคาบีไฮฟา 0–0
การแข่งขันนัดแรกของฟุตบอลทีมชาติอิสราเอลที่สนามแห่งนี้ จัดขึ้นเมื่อวันที่ 14 ตุลาคม ค.ศ. 2018 ซึ่งอิสราเอลเอาชนะแอลเบเนีย 2–0 ในยูฟ่าเนชันส์ลีก ฤดูกาล 2018–19
สมาคมฟุตบอลอิสราเอล

สมาคมฟุตบอลอิสราเอล (IFA; , "HaHit'aḥdut leKaduregel beIsrael") เป็นหน่วยงานที่บริหารฟุตบอลในประเทศอิสราเอล ทำหน้าที่ดูแลการแข่งขันฟุตบอลลีก ฟุตบอลคัพ ซูเปอร์คัพ และฟุตบอลทีมชาติอิสราเอล สมาคมก่อตั้งขึ้นใน ค.ศ. 1928 ในนามสมาคมฟุตบอลปาเลสไตน์ สำนักงานใหญ่ของสมาคมตั้งอยู่ที่รามัตกัน
ประวัติ.
สมาคมฟุตบอลปาเลสไตน์ (PFA) หรือสมาคมฟุตบอลเอเรตซ์อิสราเอล ก่อตั้งขึ้นเมื่อวันที่ 14 สิงหาคม ค.ศ. 1928 และได้ยืนยันเพื่อสมัครเข้าเป็นสมาชิกฟีฟ่าเมื่อวันที่ 17 ธันวาคม ค.ศ. 1928 และได้เป็นสมาชิกในวันที่ 17 พฤษภาคม ค.ศ. 1929 โดยฟีฟ่าประกาศรับรองเมื่อวันที่ 6 กรกฎาคม สมาคมฟุตบอลปาเลสไตน์เปลี่ยนชื่อเป็นสมาคมฟุตบอลอิสราเอลหลังจากที่มีการก่อตั้งรัฐอิสราเอลใน ค.ศ. 1948
สมาคมฟุตบอลอิสราเอลเคยเป็นสมาชิกของสมาพันธ์ฟุตบอลเอเชีย (เอเอฟซี) ระหว่าง ค.ศ. 1954–1974 แต่หลังจากที่สมาชิกชาติอาหรับพร้อมใจกันคว่ำบาตรด้วยการไม่แข่งขันกีฬากับอิสราเอล ทำให้สมาคมฟุตบอลอิสราเอลไม่ได้เป็นสมาชิกของสมาพันธ์ฟุตบอลใดเลยจนถึง ค.ศ. 1992 ในช่วงนั้น อิสราเอลลงเล่นในการแข่งขันระดับฟีฟ่าและรอบคัดเลือกของการแข่งขันโดยโอเอฟซี, ยูฟ่า และคอนเมบอล เป็นบางครั้ง
ใน ค.ศ. 1992 สมาคมฟุตบอลอิสราเอลสมัครเข้าเป็นสมาชิกยูฟ่า ก่อนที่จะเป็นสมาชิกอย่างเต็มตัวในอีกสองปีถัดมา ทำให้นับตั้งแต่ ค.ศ. 1992 เป็นต้นมา ฟุตบอลทีมชาติอิสราเอลและสโมสรฟุตบอลจากอิสราเอลจะได้ลงเล่นในการแข่งขันระดับทวีปยุโรป
รางวัล.
ใน ค.ศ. 1979 โยเซฟ เยกูเตียลี ผู้ก่อตั้งสมาคมฟุตบอลอิสราเอล มอบแก่สมาคม "ในฐานะที่วางรากฐานระหว่างประเทศแก่วงการกีฬาอิสราเอล"
โทมิอิจิ มูรายามะ

โทมิอิจิ มูรายามะ (เกิดวันที่ 3 มีนาคม ค.ศ. 1924) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นตั้งแต่ ค.ศ. 1994 ถึง 1996 เขาเป็นหัวหน้าพรรคสังคมนิยมญี่ปุ่นและมีส่วนในการเปลี่ยนชื่อพรรคไปเป็นพรรคสังคมประชาธิปไตยแห่งญี่ปุ่นใน ค.ศ. 1996 
เมื่อดำรงตำแหน่งนายกรัฐมนตรี มูรายามะกลายเป็นผู้นำฝ่ายสังคมนิยมคนแรกของญี่ปุ่นที่อยู่ในตำแหน่งนี้เป็นเวลาเกือบ 50 ปี ปัจจุบันตัวเขาเป็นที่จดจำมากที่สุดจากคำปราศรัย "เนื่องในโอกาสครบรอบ 50 ปีแห่งการสิ้นสุดสงคราม" ซึ่งเขาได้กล่าวขอโทษต่อการปกครองแบบอาณานิคมและการรุกรานของญี่ปุ่นในอดีตต่อสาธารณะ
ในบรรดาอดีตนายกรัฐมนตรีญี่ปุ่น 10 คน มูรายามะยังคงเป็นนายกรัฐมนตรีที่อายุมากที่สุดหลังการเสียชีวิตของยาซูฮิโระ นากาโซเนะเมื่อวันที่ 29 พฤศจิกายน ค.ศ. 2019 มูรายามะยังเป็นอดีตนายกรัฐมนตรีคนเดียวที่มีชีวิตอยู่ที่เกิดในยุคไทโช
ชีวิตช่วงต้นและการศึกษา.
มูรายามะเกิดในจังหวัดโออิตะเมื่อวันที่ 3 มีนาคม ค.ศ. 1924 พ่อของเขาเป็นชาวประมง. เขาเป็นบุตรชายคนที่ 6 จากลูกทั้งหมด 11 คน พ่อเสียชีวิตตอนเขาอายุ 14 ปี ทำให้เขาต้องส่งหนังสือพิมพ์และทำงานเล็ก ๆ น้อย ๆ เพื่อหารายได้เลี้ยงชีพ หลังจบจากโรงเรียนมัธยมเทศบาลโออิตะใน ค.ศ. 1938 เขาย้ายไปที่โตเกียวและเริ่มทำงานที่โรงงานตีพิมพ์ในเวลากลางวัน และไปเรียนที่โรงเรียนพาณิชยการเทศบาลโตเกียวในเวลากลางคืน
เขาเข้าเรียนที่มหาวิทยาลัยเมจิใน ค.ศ. 1943 ในฐานะนักศึกษาสาขาปรัชญา แต่ถูกระดมพลใน ค.ศ. 1944 และได้รับมอบหมายให้ทำงานในอู่ต่อเรืออิชิกาวะจิมะ ต่อมาในปีนั้นเขาาถูกเกณฑ์เข้ากองทัพจักรวรรดิและได้รับมอบหมายให้ไปประจำการในกองทหารราบที่ 72 ในกองพลน้อยที่ 23 ของกองพลที่ 23 ในฐานะพลทหารชั้นประทวน เขาถูกปลดประจำการภายหลังการยอมจำนนของญี่ปุ่นด้วยยศเจ้าหน้าที่รับสมัคร และจบสงครามด้วยยศนักเรียนนายร้อยจ่าสิบเอก เขาจบการศึกษาจากมหาวิทยาลัยเมจิใน ค.ศ. 1946 และใน ค.ศ. 1948 เขาได้เป็นเลขาธิการสมาคมเยาวชนหมู่บ้านประมงจังหวัดโออิตะ หลังจากที่สหพันธ์เยาวชนหมู่บ้านประมงถูกยุบลงหลังประสบความสำเร็จในหลาย ๆ ด้าน เช่น การจัดตั้งสหกรณ์การประมง เขาก็ทำงานเป็นเลขาธิการสหภาพแรงงานของพนักงานจังหวัดโออิตะในเวลาต่อมา
หลังการเมือง.
ใน ค.ศ. 2000 มูรายามะเกษียณตนเองจากการเมือง ตัวเขาและมุตสึโกะ มิกิเดินทางไปประเทศเกาหลีเหนือใน ค.ศ. 2000 เพื่อส่งเสริมความสัมพันธ์ทวิภาคีระหว่างสองประเทศให้ดีขึ้น
มูรายามะกลายเป็นประธาน Asian Women's Fund หน่วยงานกึ่งรัฐบาลที่จัดตั้งขึ้นเพื่อจ่ายค่าชดเชยแก่อดีตนางบำเรอ หลังให้ค่าชดเชยและดำเนินโครงการต่าง ๆ แล้ว กองทุนดังกล่าวจึงถูกยุบเลิกในวันที่ 31 มีนาคม ค.ศ. 2007
มูรายะมะมีอายุถึง 100 ปีในวันที่ 3 มีนาคม ค.ศ. 2024
โยชิโร โมริ

โยชิโร โมริ (เกิดวันที่ 14 กรกฎาคม ค.ศ. 1937) เป็นนักการเมืองญี่ปุ่นที่ดำรงตำแหน่งนายกรัฐมนตรีญี่ปุ่นระหว่างเดือนเมษายน ค.ศ. 2000 ถึงเมษายน ค.ศ. 2001 เขาไม่เป็นที่นิยมในผลสำรวจความคิดเห็นขณะดำรงตำแหน่ง และเป็นที่รู้จักจากการพูดจาที่สร้างความขัดแย้งทั้งในระหว่างและหลังจากดำรงตำแหน่งนายกรัฐมนตรี
เมจิกกา

เมจิกกา  เป็นวิดีโอเกมแอ็กชันผจญภัยที่ได้รับการพัฒนาโดยผู้พัฒนาอิสระสัญชาติสวีเดน แอร์โรว์เฮดเกมสตูดิโอส์ ซึ่งได้รับการเผยแพร่ผ่านสตีมสำหรับไมโครซอฟท์ วินโดวส์ เมื่อวันที่ 25 มกราคม ค.ศ. 2011 เกมดังกล่าวได้รับการพัฒนาโดยนักศึกษาแปดคนที่มหาวิทยาลัยเทคโนโลยีลือเลเออ ในเชลเลฟเตโอ ประเทศสวีเดน และจำหน่ายได้มากกว่า 200,000 ชุดใน 17 วันแรกของการลดราคา เกมนี้มียอดจำหน่าย 1.3 ล้านชุด และเนื้อหาที่ดาวน์โหลดได้จำนวน 4 ล้านชุด ณ เดือนมกราคม ค.ศ. 2012 ซึ่งเป็นเกมที่ประสบความสำเร็จมากที่สุดเกมหนึ่งที่จัดทำโดยพาราดอกซ์อินเตอร์แอคทีฟ และได้รับกำไรเพิ่มขึ้น 250 เปอร์เซนต์สำหรับพาราดอกซ์ใน ค.ศ. 2012 จนถึงเดือนมิถุนายน ค.ศ. 2014 เกมมียอดขาย 2.8 ล้านชุดบนสตีม
"เมจิกกา"ได้อิงจากประมวลเรื่องปรัมปรานอร์ส นักเวทย์ที่มีคำสั่งศักดิ์สิทธิ์สี่คนเดินทางไปต่อสู้กับหมอผีชั่วร้ายและการสร้างโลกของเขา โลกของเกมมีพื้นฐานมาจากประมวลเรื่องปรัมปรานอร์ส ซึ่งได้แรงบันดาลใจจากเกมแฟนตาซีอื่น ๆ เช่น "วอร์แฮมเมอร์" และ"เดียโบล" ในขณะที่ยังใช้ตลกและอารมณ์ขันอ้างอิงตนเองเป็นประจำ เกมดังกล่าวใช้ความเป็นอิสระเมื่อมันมาถึงฉากท้องเรื่องแฟนตาซีแบบคลาสสิก จนถึงจุดหนึ่งที่ผู้เล่นจะต้องใช้ปืนกลเอ็ม 60 ในเกมภาคเสริมยังมีการคิดค้นฉากท้องเรื่องสงครามเวียดนาม เช่นเดียวกับจักรวาลคธูลูของเลิฟคราฟท์
"เมจิกกา 2" ซึ่งเป็นภาคต่อ ได้รับการประกาศเมื่อวันที่ 9 มิถุนายน ค.ศ. 2014 ที่ได้รับการพัฒนาโดยพีซส์อินเตอร์แอคทีฟ ซึ่งเป็นผู้พัฒนาเนื้อหาที่ดาวน์โหลดได้บางส่วนสำหรับเกมดั้งเดิม และวางจำหน่ายในเดือนพฤษภาคม ค.ศ. 2015
รูปแบบการเล่น.
"เมจิกกา"เป็นเกมแอ็กชันผจญภัยที่เล่นในสภาพแวดล้อม 3 มิติจากทัศนมิติแบบไอโซเมตริก ผู้เล่นเดี่ยวหรือผู้เล่นแบบร่วมมือกันมากถึงสี่คนจะสวมบทบาทเป็นพ่อมดที่ได้รับมอบหมายให้หยุดยั้งหมอผีผู้ชั่วร้ายที่ทำให้โลกตกอยู่ในความสับสนวุ่นวาย ซึ่งการต่อสู้ผจญภัยหลักประกอบด้วย 13 เลเวล
ภาคเสริม, เนื้อหาที่ดาวน์โหลดได้ และเนื้อหาใหม่.
ภาคเสริมตัวแรกของเกมคือ"เมจิกกา: เวียดนาม" ซึ่งเป็นแคมเปญแบบร่วมมือกันแบบสั้น ๆ และแผนที่ท้าทายเดียวซึ่งวางจำหน่ายวันที่ 12 เมษายนด้วยราคา 4.99 ดอลลาร์บนสตีม, เกมเมอส์เกต และช่องทางการจัดจำหน่ายดิจิทัลอื่น ๆ ภาคเสริมนี้ใช้ความเป็นอิสระทางศิลปะมากขึ้นโดยกำหนดฉากหลังในสงครามเวียดนามและต่อสู้กับศัตรูที่มีธีมเวียตกง (เวียดกงก็อบลิน เป็นต้น) ด้วยอาวุธในยุคนั้น (เช่น เอเค-47) ผู้เล่นยังสามารถเข้าถึงเวทมนตร์นาปาล์มตัวใหม่ ซึ่งใช้รูปแบบของการโจมตีทางอากาศ ภาคเสริมนี้มีจุดประสงค์เพื่ออ้างอิงถึง"" ที่สามารถเห็นได้จากตัวอย่างโฆษณา/โปสเตอร์
การตอบรับ.
"เมจิกกา"เวอร์ชันแรกที่ไม่สมบูรณ์ได้รับการเสนอชื่อ"เกมแห่งปี 08" ในงานรางวัลเกมแห่งสวีเดนประจำ ค.ศ. 2008
ณ เดือนมกราคม ค.ศ. 2012 เกมมียอดจำหน่าย 1.3 ล้านชุดทั่วโลก รวมถึงมีการจำหน่ายชุดภาคเสริมมากกว่า 4 ล้านชุด โดย"เมจิกกา: เวียดนาม" มียอดจำหน่ายกว่า 500,000 ชุด ส่วนในเดือนมกราคม ค.ศ. 2013 เกมดังกล่าวพร้อมกับเนื้อหาที่ดาวน์โหลดได้ของเวียดนามได้รวมอยู่ในอินดีกาลา และจำหน่ายได้มากกว่า 37,000 ชุด
ฟุตบอลในประเทศอิสราเอล

ฟุตบอล ("Kaduregel") เป็นกีฬาที่ได้รับความนิยมมากที่สุดในประเทศอิสราเอล กีฬาชนิดนี้ถูกพัฒนาขึ้นโดยสหราชอาณาจักรซึ่งเคยปกครองปาเลสไตน์ในอาณัติ
สมาคมฟุตบอลอิสราเอลเข้าร่วมเป็นสมาชิกสมาพันธ์ฟุตบอลเอเชียใน ค.ศ. 1954 แต่ถูกขับออกใน ค.ศ. 1974 หลังจากที่อิสราเอลถูกชาติอาหรับคว่ำบาตร ทำให้ในช่วงทศวรรษ 1970–1980 สมาคมฟุตบอลอิสราเอลไม่ได้เป็นสมาชิกของสมาพันธ์ฟุตบอลใดเลย หากแต่ทำได้เพียงเข้าร่วมแข่งขันในรอบคัดเลือกของโอเอฟซี, ยูฟ่า และคอนเมบอล สุดท้าย อิสราเอลได้เข้าร่วมยูฟ่าใน ค.ศ. 1992 และกลายเป็นสมาชิกอย่างเต็มตัวใน ค.ศ. 1994 ทำให้อิสราเอลได้ลงเล่นในการแข่งขันระดับทวีปยุโรปนับตั้งแต่นั้นเป็นต้นมา
สมาคมฟุตบอลอิสราเอล.
สมาคมฟุตบอลอิสราเอล (IFA) เป็นหน่วยงานที่บริหารฟุตบอลในประเทศอิสราเอล สโมสรฟุตบอลอาชีพทุกสโมสรในประเทศเป็นสมาชิกของสมาคมนี้ เช่นเดียวกันกับสโมสรฟุตบอลกึ่งอาชีพและสมัครเล่นกว่าร้อยสโมสร
ระบบลีก.
ในฤดูกาล 2019-20 อิสราเอลมีระดับลีก 5 ระดับ และมีลีกที่แข่งขันทั้งหมด 16 ลีก อยู่ภายใต้การดูแลของสมาคมฟุตบอลอิสราเอล ลีกทุกระดับจะมีการเลื่อนชั้นและตกชั้นหลังจบฤดูกาล
โครงสร้างระบบลีกฟุตบอลอิสราเอลมีดังนี้
ถ้วย.
ในอิสราเอล มีการแข่งขันฟุตบอลถ้วยหลัก 2 รายการ ได้แก่
วัดนันตาราม

วัดนันตาราม เดิมเรียก จองม่าน หรือ จองคา (จอง เป็นคำไทใหญ่หมายถึงวัด) เพราะมุงด้วยหญ้าคา บ้างครั้งเรียก จองเหนือ เป็นวัดในตำบลหย่วน อำเภอเชียงคำ จังหวัดพะเยา เป็นวัดศิลปะแบบพม่า ตัววิหารไม้สัก มีลวดลายฉลุไม้ ทั้งหน้าต่าง หน้าบัน ระเบียง ภายในวัดมีพิพิธภัณฑ์ธนบัตรเก่า เครื่องใช้โบราณ ผ้าลายโบราณ ภาพวาดโบราณ
องค์พระประธานในอุโบสถเป็นพระพุทธรูปปางมารวิชัย แกะสลักจากไม้สักทองลงรักปิดทอง ทรงเครื่องแบบไทยใหญ่ ข้างองค์ประธานพระพุทธรูปหินขาว และพระพุทธปฏิมาประธาน ภายในวิหารยังมีธรรมาสน์ฉลุลวดลายสีทอง
วัดสร้างในปี พ.ศ 2467 โดยพ่อหม่องโพธิ์ชิต อริยภา ร่วมกับ พ่อเฒ่าอุบล บุญเจริญ บริจาคที่ดินเนื้อที่ 3 ไร่เศษ มีฐานะเป็น อาราม (ขึ้นตรงต่อคณธสงฆ์พม่าในขณะนั้น) ต่อมาในปี พ.ศ. 2467 พ่อเฒ่าตะก่าจองนันตา (อู๋) วงศ์อนันต์ คหบดีชาวปะโอ (ตองสู้) ได้ทำนุบำรุงปรับปรุงเสนาสนะ ต่อมาแม่เฒ่าจ๋ามเฮิง ประเสริฐกูล ได้ร่วมบริจาคที่ดินจำนวน 5 ไร่ 1 งาน 72 ตารางวา สร้างวิหารหลังใหม่ โดยพ่อตะก่าจองนันตา(อู๋) รับเป็นเจ้าภาพสร้างวิหารหลังปัจจุบัน ได้จ้างช่างชาวพม่าจากจังหวัดลำปาง มาออกแบบและทำการก่อสร้างวิหารไม้ ซึ่งเป็นสถาปัตยกรรมพม่าตอนล่าง อาคารมีหลังคาหน้าจั่วยกเป็นช่อชั้นลดหลั่นกัน มุงด้วยไม้แป้นเกร็ด และได้เปลี่ยนชื่อวัดจาก จองม่าน มาเป็น วัดนันตาราม เพื่อเป็นเกียรติให้แก่ พ่อเฒ่าตะก่าจองนันตา (อู๋) ต้นตระกูลวงศ์อนันต์
นอกจากวัดแล้วยังเป็นโรงเรียนสอนสามเณร ส่วนอาคารเจาง์ ของวัดนันตารามทำหน้าที่เป็นทั้งวิหารอุโบสถ และศาลาการเปรียญตามรูปแบบของวัดไทย ในวิหารมีประติมากรรมรูปสิงห์ 2 ตัว พร้อมกับเสาสูงสองเสาขนาบข้าง บนยอดสุดมีการประดับประติมากรรมรูปนกยูงส่วนด้านหน้าราวบันไดเป็นประติมากรรมสัตว์ผสม ส่วนถัดไปเป็นโถงเรียกว่า "จองตะกา" ไว้สำหรับทำบุญไหว้พระ สวดมนต์ฟังธรรม ฯลฯ ส่วนถัดไปเรียก "จองพารา" เป็นพื้นที่ที่มีการประดิษฐานพระพุทธรูป ส่วนถัดไปคือ "จองสังฆะ" ใช้เป็นที่จำวัดของเจ้าอาวาส โดยรวมแล้ว วิหารวัดนันตารามมีเสาทั้งหมด 68 ต้น ซึ่งเป็นเสาไม้สักลงทองทุกต้น ส่วนเพดาน ใช้กระจกสีในการประดับตกแต่งลาย ส่วนพระพุทธรูป อัญเชิญมาจากวัดจองเมตตา เป็นพระพุทธรูปไม้สักทองศิลปะมันดาเลย์
สารัตถนิยมทางการศึกษา

สารัตถนิยมทางการศึกษา  เป็นปรัชญาการศึกษาที่เชื่อว่าการศึกษาเป็นการถ่ายทอดองค์ความรู้ที่เป็นนามธรรมและรูปธรรม เพื่อสืบทอดวัฒนธรรมและความรู้ที่ผ่านการกลั่นกรองแล้ว ดังนั้นหลักสูตรและครูตามหลักปรัชญานี้จะต้องมีประสิทธิภาพ เพราะครูจะมีบทบาทสำคัญในการถ่ายทอดองค์ความรู้เหล่านั้นสู่นักเรียน รายวิชาที่จัดการเรียนการสอนตามหลักปรัชญานี้จะเน้นเกี่ยวกับองค์ความรู้ทางด้านอารยธรรมของมนุษยชาติ เช่น การอ่าน การเขียน วรรณกรรม ภาษาต่างประเทศ ประวัติศาสตร์ คณิตศาสตร์ วิทยาศาสตร์ ศิลปะและดนตรี เป็นต้น
บิเซนเต โลเปซ (รัฐบัวโนสไอเรส)

บิเซนเต โลเปซ  เป็นเมืองที่อยู่ในอำเภอบิเซนเต โลเปซ ในรัฐบัวโนสไอเรส ในอาร์เจนตินา เป็นส่วนหนึ่งของเขตเมืองขยายบัวโนสไอเรส ในปี พ.ศ. 2553 มีประชากรอาศัยอยู่ราว 22,400 คน มีเขตแดนคือถนนปารานาทางตอนเหนือ ถนนกอนส์ติตูเยนเตสทางตะวันตก ถนนเฆเนรัลปัซทางตอนใต้ และแม่น้ำริโอเดลาปลาตาทางตะวันออก
ชื่อ.
ชื่อของเมืองนี้ตั้งเป็นเกียรติแก่บิเซนเต โลเปซ อี ปลาเนส (Vicente López y Planes) นักเขียนและนักการเมืองชาวอาร์เจนตินา ซึ่งเป็นผู้ประพันธ์เนื้อร้องเพลงชาติอาร์เจนตินา เป็นผู้ว่าการรัฐบัวโนสไอเรส (หลังจากการโค่นล้มฆวน มานูเอล เด โรซัส) และหลังจากนั้นเป็นประธานาธิบดีของอาร์เจนตินาต่อจากเบร์นาร์ดิโน ริบาดาเบีย (Bernardino Rivadavia)
ประชากร.
ผู้อยู่อาศัยส่วนใหญ่เป็นผู้สืบเชื้อสายของผู้อพยพชาวอิตาลีและสเปน นอกจากนี้ยังมีประชากรเชื้อชาติเยอรมัน, โปแลนด์, ยูเครน, อาร์เมเนีย และโครแอตอีกด้วย
เศรษฐกิจ.
ถนนทางการค้าที่สำคัญที่สุดคือถนนลิเบร์ตาดอร์, ถนนไมปู และถนนมิเตร ถนนลิเบร์ตาดอร์ช่วงที่อยู่ในเขตเมืองบิเซนเต โลเปซนั้นส่วนใหญ่เป็นที่ตั้งธุรกิจตัวแทนจำหน่ายรถยนต์หรูหราและเครื่องยนต์เรือ เพราะถนนสายนี้ง่ายต่อการเข้าถึงจากย่านที่มีกลุ่มคนฐานะร่ำรวยจากพื้นที่ในมหานครบัวโนสไอเรส (เช่น อากาซูโซ, ซานอิซิโดร และโอลิโบส)
มุขมณฑล.
เมืองอยู่ในมุขมณฑลซานอิซิโดร ในสังกัดของอัครมุขมณฑลบัวโนสไอเรส โดยมีเขตแพริชคือเขตซานกาบริเอล (San Gabriel) และซานโตโตมัสโมโร (Santo Tomás Moro)
อเล็ก ดักลัส-ฮิวม์

อเล็กซานเดอร์ เฟรเดอริก ดักลัส-ฮิวม์ บารอนฮิวม์แห่งเฮอร์เซล  เป็นนักการเมืองชาวอังกฤษผู้ดำรงตำแหน่งนายกรัฐมนตรีแห่งสหราชอาณาจักรตั้งแต่ตุลาคม ค.ศ. 1963 ถึงตุลาคม ค.ศ. 1964
วัดป่าเกด

วัดป่าเกด เป็นวัดบนเกาะบางกะเจ้า ตั้งอยู่ในหมู่ที่ 3 บ้านวัดป่าเกด ตำบลทรงคนอง อำเภอพระประแดง จังหวัดสมุทรปราการ สังกัดคณะสงฆ์มหานิกาย มีที่ดินตั้งวัดเนื้อที่ 8 ไร่ 1 งาน 10 ตารางวา 
เดิมชื่อ วัดถนนเกด ตั้งชื่อตามตาเกดผู้ขุดถนนเข้าวัดเป็นคนแรก ต่อมาเรียกว่า "วัดป่าเกด" สร้างขึ้นในสมัยพระบาทสมเด็จพระพุทธเลิศหล้านภาลัยเมื่อครั้งฟื้นฟูพระพุทธศาสนาทั่วราชอาณาจักร จนในสมัยสมเด็จพระสังฆราช (ด่อน) ราวปี พ.ศ. 2360 ท่านเป็นประธานร่วมกันกับกรมหมื่นเจษฎาบดินทร์สร้างอุโบสถวัดป่าเกด วัดป่าเกดได้รับพระราชทานวิสุงคามสีมาครั้งหลังเมื่อวันที่ 16 มีนาคม พ.ศ. 2509 ทางด้านการศึกษา ทางวัดสนับสนุนให้พระภิกษุสามเณรได้ศึกษาเปิดสอนพระปริยัติธรรม นอกจากนี้ยังได้ให้ทางราชการสร้างโรงเรียนประชาบาลสอนระดับประถมศึกษาและสถานีอนามัยขึ้นในที่วัดอีกด้วย
อาคารเสนาสนะ.
อาคารเสนาสนะภายในวัดได้แก่ อุโบสถ กว้าง 18 เมตร ยาว 36 เมตร สร้างเมื่อ พ.ศ. 2513 สร้างขึ้นแทนหลังเก่า อุโบสถหลังเก่าใช้เป็นวิหารทรงโบราณ รูปนารายณ์ทรงครุฑยุดนาคล้อมรอบลายเครือเถา มีจิตรกรรมเรื่องมารผจญ พระพุทธเจ้าเสด็จจากดาวดึงส์และทศชาติ กุฏิสงฆ์ จำนวน 9 หลัง เป็นอาคารเรือนไม้สักทรงโบราณ หอสวดมนต์ทรงโบราณซึ่งมีภาพจิตรกรรมฝาผนัง ศาลาการเปรียญ สร้างเมื่อ พ.ศ. 2525 ศาลาที่พัก 3 หลัง ศาลาบำเพ็ญกุศล 2 หลัง ฌาปนสถาน และหอไตร วัดป่าเกดมีพระประธานในอุโบสถปางมารวิชัย หน้าตักกว้าง 1.50 เมตร สร้างด้วยปูนและพระอัครสาวก มีเจดีย์ 2 องค์อยู่ที่ด้านตะวันออกของวัด
วัดราษฎร์บำรุง (จังหวัดสมุทรสาคร)

วัดราษฎร์บำรุง หรือ วัดหงอนไก่ เป็นวัดราษฎร์สังกัดมหานิกายในหมู่ที่ 2 บ้านคลองอ่อนใจ ตำบลคลองมะเดื่อ อำเภอกระทุ่มแบน จังหวัดสมุทรสาคร ตั้งขึ้นเป็นสำนักสงฆ์เมื่อ พ.ศ. 2438 มีท่านสมภารเทียนเป็นผู้ริเริ่มในการก่อสร้าง นางพวง รอดสมหวัง เป็นผู้มอบที่ดินให้วัดจำนวน 16 ไร่ 3 งาน 85 ตารางวา หมื่นยงค์ มักสันต์ และกำนันแก้ว จันทร์เต็มดวง เป็นผู้อุปถัมภ์ ได้รับพระราชทานวิสุงคามสีมาเมื่อปี พ.ศ. 2444
อาคารเสนาสนะ.
อุโบสถหลังเก่าสร้างขึ้นในสมัยรัชกาลที่ 5 มีพิธีผูกพัทธสีมาฝังลูกนิมิตในปี พ.ศ. 2450 เป็นอาคารก่ออิฐถือปูนขนาดค่อนข้างเล็ก หลังคาเครื่องไม้มุงกระเบื้องว่าว มีพาไลมุงสังกะสียื่นออกมาทั้งด้านหน้าและหลังด้านละ 1 ห้อง มีรวยระกาไม้แบบมอญ หน้าบันปูนปั้นตกแต่งลวดลายด้านบนเป็นรูปเทพนม ถัดลงมาเป็นหงส์สองตัวหันหน้าเข้าหากัน มีลวดลายดอกไม้ประดับด้วยเครื่องถ้วยชามเคลือบสี และเครื่องลายครามแบบจีน ส่วนด้านล่างของหน้าบันเป็นรูปมังกรคู่หันหน้าชนกัน ปัจจุบันอุโบสถเป็นอาคารร้าง สภาพทรุดโทรมมาก กรมศิลปากรได้ประกาศขึ้นทะเบียนโบราณสถานและกำหนดเขตที่ดินโบราณสถาน เมื่อวันที่ 29 พฤศจิกายน พ.ศ. 2545
อุโบสถหลังใหม่มีประตูทางเข้าด้านหน้าและหลังด้านละ 2 ประตู ซุ้มประตูและหน้าต่างปูนปั้นลายพันธุ์พฤกษา ประดิษฐานหลวงพ่อโต ยังมีพระพุทธรูปที่ทำจากหินทรายแดง ศิลปะอยุธยาตอนปลาย 1 องค์ และมีพระพุทธรูปสององค์มีจารึกที่ฐานระบุปี พ.ศ. 2475 พระพุทธรูปอีกองค์หนึ่งมีจารึกเป็นตัวอักษรคล้ายอักษรขอมและตัวเลข 2440
พระยาอินทราธิบดีสีหราชรองเมือง (ทองย้อย เศวตศิลา)

มหาอำมาตย์ตรี พระยาอินทราธิบดีสีหราชรองเมือง (ทองย้อย เศวตศิลา) (21 กันยายน 2425-30 ธันวาคม 2474) ขุนนางชาวไทย อดีตองคมนตรี อดีตนาย อำเภอเสนาใน อดีตนาย อำเภอเสนาใหญ่ อดีตนาย อำเภอกรุงเก่า อดีตปลัด เมืองอ่างทอง อดีตข้าหลวงมหาดไทยมณฑลกรุงเก่า อดีตปลัดกรมตำรวจภูธร อดีตยกกระบัตรมณฑลนครชัยศรี อดีตปลัดมณฑลกรุงเก่า อดีตผู้ว่าราชการเมืองนนทบุรี
พระยาอินทราธิบดีสีหราชรองเมืองเกิดเมื่อวันที่ 21 กันยายน พ.ศ. 2425 เป็นบุตรชายของนาย เฮนรี อาลาบาศเตอร์ ที่เกิดแต่นางเพิ่ม อาลาบาศเตอร์ มีพี่ชายคือ พระยาวันพฤกษ์พิจารณ์ (ทองคำ เศวตศิลา) 
ด้านชีวิตครอบครัวสมรสกับ คุณหญิงเล็ก เศวตศิลา มีบุตรธิดาด้วยกันทั้งสิ้น 8 คนและมีบุตรธิดากับภรรยาไม่ทราบชื่ออีก 3 คน
พระยาอินทราธิบดีสีหราชรองเมืองถึงแก่อนิจกรรมด้วยโรคปอดบวมเมื่อวันที่ 30 ธันวาคม พ.ศ. 2474 สิริอายุได้ 49 ปี
เตอร์กิชคัพ

เตอร์กิชคัพ (ตุรกี: "Türkiye Kupası") เป็นการแข่งขันฟุตบอลถ้วยของประเทศตุรกี ดำเนินการโดยสหพันธ์ฟุตบอลตุรกี จัดการแข่งขันขึ้นครั้งแรกใน ค.ศ. 1962 ในอดีตเคยมีบริษัทการเงินฟอร์ติสเป็นผู้สนับสนุนการแข่งขัน แต่ปัจจุบัน มีผู้สนับสนุนคือซิราอัตบังกาซี
ฟุตบอลคัพก่อตั้งขึ้นใน ค.ศ. 1962 และจัดการแข่งขันทุกปี รูปแบบการแข่งขันมีการปรับเปลี่ยนบ่อยครั้ง ทั้งแบบพบกันหมดและแบบแพ้คัดออก จนกระทั่งในฤดูกาล 2012–13 ได้ใช้รูปแบบการแข่งขันที่สรุปได้ นั่นคือ มีสโมสรเข้ารร่วมแข่งขัน 156 สโมสร จัดการแข่งขันแบบแพ้คัดออกทั้งหมด 5 รอบ จนมาถึงในรอบแบ่งกลุ่ม ซึ่งเป็นการแข่งขันแบบพบกันหมด ทีมชนะเลิศและรองชนะเลิศของแต่ละกลุ่มจะผ่านเข้าสู่รอบรองชนะเลิศ ทีมที่ชนะเลิศในปัจจุบันคือ กาลาทาซาไร ซึ่งก็เป็นทีมที่ชนะเลิศรายการนี้มากที่สุดที่ 18 สมัย
พระกริ่ง

พระกริ่ง คือพระพุทธรูปขนาดเล็ก มีรูปแบบทั่วไปคือเป็นพระพุทธรูปประทับบนฐานบัวคว่ำบัวหงายเฉพาะเพียงด้านหน้า พระหัตถ์ขวาแสดงปางมารวิชัย พระหัตถ์ซ้ายวางบนพระเพลา บนฝ่าพระหัตถ์มีหม้อยาหรือผลไม้ที่เป็นยาวางไว้ ซึ่งพุทธลักษณะคล้ายพระไภษัชยคุรุ จนเชื่อว่าพระกริ่งทุกองค์คือ พระไภษัชยคุรุ เป็นพระพุทธเจ้าปางหนึ่งของลัทธิมหายาน เป็นครูในด้านเภสัช รักษาพยาบาล ตามความเชื่อโบราณ นิยมนำพระกริ่งอธิษฐานแช่น้ำทำเป็นน้ำพระพุทธมนต์แล้วดื่มกินด้วยความเชื่อว่า จะรักษาโรคภัยไข้เจ็บได้ และเชื่อว่าช่วยขจัดอันตรายทั้งหลายทั้งปวง เดินทางแคล้วคลาดปลอดภัย และด้านโชคลาภเมตตามหานิยม ในพระราชพิธีเฉลิมพระชนมพรรษาของพระบาทสมเด็จพระจุลจอมเกล้าเจ้าอยู่หัว ก็ใช้พระกริ่งปวเรศนี้ทําน้ำพุทธมนต์ที่ใช้ในพิธีมุรธาภิเษก
การสร้างพระกริ่งเริ่มต้นที่ทิเบตและจีน จึงเรียกพระกริ่งทิเบตและพระกริ่งหนองแส ต่อมานิยมสร้างในเขมร เรียกว่า พระกริ่งอุบาเก็ง หรือพระกริ่งพนมบาเก็ง และพระกริ่งพระปทุมสุริยวงศ์ พบว่าขอมได้สร้างพระกริ่งปทุมขึ้นอย่างแพร่หลายทุกยุคในรัชสมัยพระเจ้าชัยวรมันที่ 7 เพื่ออุทิศบูชาแด่พระพุทธไภษัชยคุรุ ซึ่งได้มีการสร้างขึ้นมาตั้งแต่ในสมัยพระเจ้าชัยวรมันที่ 1 ภายหลังแพร่หลายในหมู่ชาวไทย ลาว สำหรับประเทศไทย การสร้างพระกริ่งปรากฏเป็นหลักฐาน ก่อนยุครัตนโกสินทร์ บ้างว่า สมัยกรุงศรีอยุธยา บ้างว่าตั้งแต่สมัยสุโขทัย
พระกริ่งนิยมมีการบรรจุเม็ดกริ่งเป็นเม็ดโลหะเล็ก ๆ ไว้ภายในองค์พระ เพื่อเขย่าแล้วเกิดเสียงเวลาสวดมนต์ขอพรจากพระพุทธองค์ พระกริ่งมี 3 ขนาด คือ ขนาดใหญ่ สำหรับบูชาประจำบ้าน ขนาดเล็ก สำหรับทำน้ำมนต์และบูชาห้อยติดตัว ขนาดจิ๋วสำหรับบูชาติดตัว นิยมเรียกว่า พระชัยหรือพระชัยวัฒน์ นิยมสร้างนวโลหะ หรือโลหะทั้ง 9 ชนิด คือ ทองคำ เงิน ทองแดง พลวง ดีบุก สังกะสี ชิน ปรอท เจ้าน้ำเงิน ตามตำราของโบราณาจารย์
พระกริ่งที่นิยมนับถือกันมากและหายาก คือ พระกริ่งวัดสุทัศน์ สร้างโดยสมเด็จพระอริยวงศาคตญาณ (แพ ติสฺสเทโว)
พระกริ่งในประเทศไทย.
พระกริ่งกลุ่มวัดสุทัศน์เทพวราราม.
พระกริ่งที่วัดสร้างได้รับความนิยมในวงการพระเครื่องและมีความเชื่อเรื่องอำนาจพุทธคุณมาก จุดเริ่มต้นสร้างโดยสมเด็จพระอริยวงศาคตญาณ (แพ ติสฺสเทโว)
เตอร์กิชซูเปอร์คัพ

เตอร์กิชซูเปอร์คัพ (ตุรกี: "TFF Süper Kupa") เป็นการแข่งขันฟุตบอลซูเปอร์คัพประจำปีของประเทศตุรกี โดยเป็นการพบกันระหว่างทีมชนะเลิศซือเปร์ลีกกับทีมชนะเลิศเตอร์กิชคัพในฤดูกาลก่อนหน้า ชื่อเดิมของถ้วยนี้ เพรสซิเดนเทียลคัพ ซึ่งเรียกกันในช่วง ค.ศ. 1966–1998 ต่อมาในช่วง ค.ศ. 1999–2005 ไม่มีการจัดการแข่งขันซูเปอร์คัพ แม้ว่าจะเคยมีการแข่งขันอะตาตืร์กคัพใน ค.ศ. 2000 ก็ตาม ต่อมาได้กลับมาจัดการแข่งขัน "ทีเอฟเอฟ ซือเปร์ กูปา" หรือเตอร์กิชซูเปอร์คัพ ในช่วงเดือนสิงหาคมของทุกปี
ในกรณีที่มีทีมคว้าดับเบิลแชมป์ (ลีกและฟุตบอลคัพ) ทีมรองชนะเลิศเตอร์กิชคัพจะได้สิทธิ์เข้าร่วมแข่งขันแทน สโมสรที่ชนะเลิศในปัจจุบันคือ กาลาทาซาไร ซึ่งยังเป็นสโมสรที่ประสบความสำเร็จในรายการนี้มากที่สุดที่ 16 สมัยจากการเข้าชิงชนะเลิศ 25 สมัย
สหพันธ์ฟุตบอลตุรกี

สหพันธ์ฟุตบอลตุรกี (TFF) เป็นหน่วยงานที่บริหารฟุตบอลในประเทศตุรกี ก่อตั้งขึ้นเมื่อวันที่ 23 เมษายน ค.ศ. 1923 ซึ่งเป็นปีเดียวกันกับที่สหพันธ์เข้าร่วมเป็นสมาชิกฟีฟ่า ต่อมาสหพันธ์ได้เข้าร่วมยูฟ่าใน ค.ศ. 1962 สหพันธ์ทำหน้าที่ดูแลการแข่งขันของฟุตบอลทีมชาติ ฟุตบอลลีก และฟุตบอลคัพ
ตุรกีเคยเสนอตัวเป็นเจ้าภาพจัดการแข่งขันฟุตบอลชิงแชมป์แห่งชาติยุโรปในปี 2008 (ร่วมกับกรีซ), 2012, 2016 และ 2024 แต่ก็ไม่เคยประสบความสำเร็จ อย่างไรก็ตาม อิสตันบูล เมืองที่ใหญ่ที่สุดของประเทศ เคยเป็นเจ้าภาพจัดการแข่งขันยูฟ่าแชมเปียนส์ลีก นัดชิงชนะเลิศ 2005 และยูฟ่าคัพ นัดชิงชนะเลิศ 2009 นอกจากนี้ ประเทศยังเคยเป็นเจ้าภาพจัดการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปีใน ค.ศ. 2008 และ 1993
คาร์ล ฟ็อน ชเตือร์ค

คาร์ล ฟ็อน ชเตือร์ค  เป็นนักการเมืองออสเตรีย ดำรงตำแหน่งมุขมนตรีแห่งซิสไลทาเนียระหว่าง ค.ศ. 1911–1916 และเป็นผู้นำประเทศเข้าสู่สงครามโลกครั้งที่หนึ่ง
ว็อนจู

ว็อนจู (/wʌn.dʑu/) เป็นนครที่มีประชากรมากที่สุดในจังหวัดคังว็อน ประเทศเกาหลีใต้ ว็อนจูตั้งอยู่ทางทิศตะวันออกของโซลประมาณ ใช้เวลาเดินทางจากโซลประมาณหนึ่งชั่วโมง ทางรถไฟใช้เวลา 50 นาที และรถประจำทางใช้เวลา 80 นาที ว็อนจูเคยเกิดสงครามที่สำคัญสามครั้งในช่วงสงครามเกาหลี
เขตการปกครอง.
นครว็อนจูแบ่งออกเป็น 1 "อึบ" (เมือง), 8 "มย็อน" (ตำบล), และ 16 "ทง" (แขวง)
สุทธิพันธ์ จิตพิมลมาศ

ศาสตราจารย์ นายแพทย์สุทธิพันธ์ จิตพิมลมาศ อดีตผู้อำนวยการสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) อดีตผู้อำนวยการสำนักงานกองทุนสนับสนุนการวิจัย (สกว.) อดีตรองอธิการบดีฝ่ายวิจัยและการถ่ายทอดเทคโนโลยี มหาวิทยาลัยขอนแก่น เป็นอายุรแพทย์ผู้เชี่ยวชาญด้านสมองและระบบประสาท และเป็น Fellow ของราชวิทยาลัยอายุรแพทย์แห่งลอนดอน (Royal College of Physicians of London)
การศึกษา.
ศาสตราจารย์สุทธิพันธ์สำเร็จการศึกษาจาก คณะแพทยศาสตร์ มหาวิทยาลัยขอนแก่น เกียรตินิยมอันดับ 2 (พ.ศ. 2524)
ศาสตราจารย์สุทธิพันธ์ฝึกอบรมต่อแพทย์เฉพาะทางอายุรศาสตร์ที่โรงพยาบาลรามาธิบดี โดยมีศาสตราจารย์เกียรติคุณ นายแพทย์อรรถสิทธิ์ เวชชาชีวะ เป็นอาจารย์ที่ปรึกษา และเป็นผู้แนะนำชักชวนให้เป็นแพทย์ผู้เชี่ยวชาญทางระบบประสาท และมี ศาสตราจารย์ P. K. Thomas เป็นอาจารย์ที่ปรึกษา ในขณะศึกษา Clinical Neurology ที่ประเทศอังกฤษ
ประวัติการทำงาน.
ศาสตราจารย์สุทธิพันธ์ เริ่มบรรจุเข้ารับราชการในตำแหน่งอาจารย์ประจำคณะแพทยศาสตร์ มหาวิทยาลัยขอนแก่น ในปี พ.ศ. 2525 และดำรงตำแหน่ง ดังนี้
เหตุการณ์สำคัญ.
ในขณะที่ศาสตราจารย์สุทธิพันธ์ดำรงตำแหน่งผู้อำนวยการ สกสว. อยู่นั้น ได้เป็นผู้ทำหน้าที่ชี้แจงงบประมาณด้านวิทยาศาสตร์ วิจัยและนวัตกรรม ประจำปี 2563 ของกองทุนส่งเสริมวิทยาศาสตร์ วิจัยและนวัตกรรม (กองทุน ววน.) เป็นครั้งแรก โดยในชั้นการพิจารณางบประมาณรายจ่ายประจำปี พ.ศ. 2563 ของกรรมาธิการวิสามัญสภาผู้แทนราษฎรได้เกิดเหตุการณ์ปรับลดงบประมาณลง 8,000 ล้านบาท จนก่อให้เกิดการวิพากษ์วิจารณ์เป็นวงกว้าง และภายหลังจากการยื่นอุทธรณ์จึงได้รับการพิจารณาใหม่ให้ได้รับงบประมาณเต็มจำนวน 
ครอบครัว.
สมรสกับ นางบุษกร จิตพิมลมาศ มีบุตร - ธิดา รวม 2 คน คือ
รายชื่อผู้ชนะชาร์ตอินกีกาโย (ค.ศ. 2015)

ชาร์ต "อินกีกาโย" เป็นรายการเพลงและชาร์ตเพลงของเกาหลีใต้ที่ให้รางวัลแก่ผู้ที่มีผลงานดีที่สุดของสัปดาห์นั้น จนเมื่อวันที่ 1 ชาร์ตคำนวณโดยการรวมจาก ยอดขายดิจิทัล (60%) คะแนน SNS (35%) จากการดูผ่านยูทูบ ผู้ชมโหวตคะแนนล่วงหน้า (10%) และยอดขายอัลบั้ม (5%) ศิลปินที่ได้อันดับที่ 1 ของสัปดาห์จะได้รับคะแนนเพิ่มเติมจากการโหวตสด และวันที่ 8 "อินกีกาโย" ได้เปลี่ยนแปลงวิธีคำนวณ โดยลดยอดขายดิจิทัล (5%) และเพิ่มยอดขายอัลบั้ม (5%)
ในปี 2015 มี 34 ซิงเกิลที่ติดอันดับที่ 1 ในชาร์ตและเพลง 23 เพลง ได้รับถ้วยรางวัลสำหรับความสำเร็จนี้ และมี 5 เพลงที่ได้รับถ้วยรางวัล Triple Crown ได้แก่ "Call Me Baby" โดยเอ็กโซ "Loser" โดยบิกแบง "Lion Heart" โดยเกิลส์เจเนอเรชัน "I" โดยคิม แท-ย็อน และ "Daddy" โดยไซ อีเอกซ์ไอดีได้รับรางวัล "อินกีกาโย" ด้วยเพลง "Up & Down" และได้รับความนิยมอย่างมาก แมดคลาวน์ ได้รับชัยชนะเป็นครั้งแรกในรายการด้วยเพลง "Fire" ผู้ชนะ "อินกีกาโย" ครั้งแรกในฐานะศิลปินเดี่ยว ได้แก่ คิม จง-ฮย็อน ด้วยเพลง "Déjà-Boo" ช็อง ยง-ฮวา ด้วยเพลง "One Fine Day" นาออล ด้วยเพลง "You from the Same Time" คิม แท-ย็อน ด้วยเพลง "I" และจีโค่ ด้วยเพลง "Boys and Girls" และเมื่อวันที่ 23 ที่ออกอากาศเพลง "Let's Not Fall in Love" โดยบิกแบง ได้คะแนนเต็ม 11,000 คะแนน
ทรับซอนสปอร์

ทรับซอนสปอร์ เป็นสโมสรกีฬาตุรกี ตั้งอยู่ที่เมืองทรับซอน ก่อตั้งขึ้นใน ค.ศ. 1967 จากการควบรวมสโมสรท้องถิ่นเล็ก ๆ หลายสโมสร ทีมฟุตบอลชายของสโมสรนี้ชนะเลิศซือเปร์ลีก 7 สมัย นอกจากนี้ สโมสรยังมีทีมฟุตบอลหญิงและทีมบาสเกตบอลชาย
ทรับซอนสปอร์เป็นหนึ่งในสโมสรฟุตบอลที่ประสบความสำเร็จมากที่สุดของประเทศ พวกเขาชนะเลิศลีกทั้งหมด 7 สมัย และเป็นสโมสรแรกนอกอิสตันบูลที่คว้าแชมป์ลีกได้ พวกเขาคว้าแชมป์ลีกครั้งแรกในฤดูกาล 1975–76 และคว้าแชมป์ลีกสามฤดูกาลติดต่อกันในช่วง ค.ศ. 1978–1981 นอกจากนี้ พวกเขายังชนะเลิศเตอร์กิชคัพหรือเฟเดอเรชันคัพอีก 9 สมัย
สีประจำสโมสรคือสีแดงเลือดหมูและสีฟ้า ซึ่งปรากฎบนชุดแข่งขัน สนามเหย้าของสโมสรคือสนามกีฬาเซนอล กือเนช ซึ่งใช้แทนสนามกีฬาฮือเซยิน อัฟนี อาเกอร์ นับตั้งแต่ฤดูกาล 2016–17 เป็นต้นมา
อัตลักษณ์.
สีชุดแข่งขันและตราสโมสร.
มีหลายทฤษฎีตั้งคำถามว่าทำไมสีประจำสโมสรทรับซอนสปอร์ถึงเป็นสีแดงเลือดหมูและสีฟ้า แต่มีหนึ่งทฤษฎีที่อ้างว่า พวกเขาเลือกใช้สีประจำสโมสรเหมือนกับแอสตันวิลลาในอังกฤษ ตราประจำสโมสรมีตัวอักษร "TS" สีฟ้า พร้อมกับพื้นหลังสีแดงเลือดหมู
สนาม.
นับตั้งแต่เดือนธันวาคม ค.ศ. 2016 สโมสรเลือกใช้สนามกีฬาเซนอล กือเนช ความจุ 43,223 ที่นั่ง เป็นสนามเหย้า ก่อนหน้านั้น สนามเหย้าเดิมของสโมสรคือสนามกีฬาฮือเซยิน อัฟนี อาเกอร์ ความจุ 24,169 ที่นั่ง
 "ณ วันที่ 30 เมษายน 2022"
โทรทัศน์ผ่านดาวเทียม

โทรทัศน์ผ่านดาวเทียม  เป็นบริการที่ส่งสัญญาณโทรทัศน์ไปยังผู้ชมโดยถ่ายทอดจากดาวเทียมสื่อสารที่โคจรรอบโลกไปยังตำแหน่งของผู้รับชมโดยตรง สัญญาณที่ได้รับผ่านเสาอากาศรูปโค้งกลางแจ้งทั่วไป เรียกว่า จานดาวเทียม และตัวแปลงลงบล็อกสัญญาณรบกวนต่ำ
จากนั้น เครื่องรับสัญญาณดาวเทียมจะถอดรหัสรายการโทรทัศน์ที่ต้องการสำหรับรับชมบนเครื่องรับโทรทัศน์ เครื่องรับอาจเป็นกล่องรับสัญญาณภายนอก หรือเครื่องรับสัญญาณโทรทัศน์ในตัว โทรทัศน์ดาวเทียมมีช่องรายการและบริการหลากหลาย โดยปกติจะเป็นโทรทัศน์เพียงเครื่องเดียวที่มีอยู่ในพื้นที่ทางภูมิศาสตร์ที่ห่างไกลหลายแห่ง ซึ่งไม่มีโทรทัศน์ภาคพื้นดินหรือโทรทัศน์ผ่านสายเคเบิล
สัญญาณระบบที่ทันสมัยถูกถ่ายทอดจากดาวเทียมสื่อสารในย่านความถี่เคยูแบนด์ (12-18 GHz) ที่ต้องการเพียงจานเล็ก ๆ ที่มีเส้นผ่าศูนย์กลางน้อยกว่า 1 เมตร ระบบโทรทัศน์ผ่านดาวเทียมเครื่องแรกเป็นระบบที่ล้าสมัยซึ่งปัจจุบันเป็นที่รู้จักกันในนาม โทรทัศน์รับสัญญาณเฉพาะทาง ระบบเหล่านี้ได้รับสัญญาณแอนะล็อกที่อ่อนแอกว่าที่ส่งไปยังซีแบนด์ (4–8 GHz) จากดาวเทียมประเภทบริการดาวเทียมคงที่ ต้องใช้จานขนาดใหญ่ประมาณ 2-3 เมตร ดังนั้น ระบบเหล่านี้จึงถูกเรียกว่า "จานใหญ่" และมีราคาแพงกว่า จึงได้รับความนิยมน้อยกว่า
ระบบแรกใช้สัญญาณแอนะล็อก แต่สมัยใหม่ใช้สัญญาณดิจิทัลที่อนุญาตให้ส่งสัญญาณโทรทัศน์ความละเอียดสูงแบบทันสมัย เนื่องจากประสิทธิภาพสเปกตรัมที่ดีขึ้นของการออกอากาศโทรทัศน์ระบบดิจิทัลอย่างมีนัยสำคัญ ในปี ค.ศ. 2018 สตาร์วันซีทู จากประเทศบราซิล เป็นดาวเทียมออกอากาศประเภทเดียวที่เหลืออยู่ในสัญญาณแอนะล็อกเช่นเดียวกับหนึ่งช่อง (C-SPAN) บน AMC-11 จากสหรัฐ
จำเป็นต้องใช้ตัวรับสัญญาณที่แตกต่างกันสำหรับทั้ง 2 ประเภท การส่งสัญญาณและช่องสัญญาณบางรายการไม่มีการเข้ารหัส ดังนั้นจึงสามารถออกอากาศฟรีหรือรับชมฟรี ขณะที่ช่องอื่น ๆ อีกมากมายถูกส่งด้วยการเข้ารหัส (โทรทัศน์ประเภทเสียเงินรับชม) ทำให้ผู้ชมต้องสมัครและชำระค่าธรรมเนียมรายเดือนเพื่อรับชมรายการ
ปัจจุบันโทรทัศน์ผ่านดาวเทียมกำลังได้รับผลกระทบจากแนวโน้มที่จะเกิดการตัดสาย คือการที่ผู้คนกำลังเปลี่ยนไปสู่โทรทัศน์ผ่านสัญญาณต่อเนื่องทางอินเทอร์เน็ต
บูร์ซัสพอร์

สมาคมฟุตบอลบูร์ซัสพอร์  หรือ บูร์ซัสพอร์ เป็นสโมสรฟุตบอลุตุรกี ตั้งอยู่ที่เมือง
บูร์ซา ก่อตั้งขึ้นใน ค.ศ. 1963 สีประจำสโมสรคือสีเขียวและสีขาว ซึ่งชุดเหย้าได้แสดงสีทั้งสองแบบลายทาง
ในฤดูกาล 2009–10 ทีมฟุตบอลชายชนะเลิศซือเปร์ลีกเป็นครั้งแรกในประวัติศาสตร์ โดยพวกเขาทำได้ 75 คะแนน ซึ่งมากกว่าทีมรองชนะเลิศอย่างเฟแนร์บาห์แชเพียงคะแนนเดียว ทำให้บูร์ซัสพอร์กลายเป็นสโมสรที่สองนอกอิสตันบูลที่ชนะเลิศซือเปร์ลีก ต่อจากแทรปซอนสปอร์ ซึ่งชนะเลิศสมัยแรกในฤดูกาล 1975–76 นอกจากลีกแล้ว สโมสรยังชนะเลิศเตอร์กิชคัพ 1 สมัย, ไพรม์มินิสเตอส์คัพ 2 สมัย และเฟิสต์ลีกอีก 2 สมัย
สโมสรเข้าร่วมแข่งขันระดับทวีปยุโรปครั้งแรกในยูโรเปียนคัพวินเนอส์คัพ ฤดูกาล 1974–75 ซึ่งพวกเขาเข้าถึงรอบก่อนรองชนะเลิศ นอกจากนี้ พวกเขายังเข้าร่วมยูโรเปียนคัพวินเนอส์คัพ ฤดูกาล 1986–87 ซึ่งพวกเขาตกรอบแรก และยูฟ่าอินเตอร์โตโตคัพ 1995 ซึ่งพวกเขาตกรอบก่อนรองชนะเลิศ
ทางหลวงพิเศษหมายเลข 51

ทางหลวงพิเศษระหว่างเมืองหมายเลข 51 (สายอุดรรัถยา-สุพรรณบุรี) เป็นโครงการในอนาคต โดยเป็นทางหลวงพิเศษขนาด 4–6 ช่องจราจร มีจุดเริ่มต้นที่ทางพิเศษอุดรรัถยา ในอำเภอบางปะอิน จังหวัดพระนครศรีอยุธยา ขนานไปกับแนวทางหลวงแผ่นดินหมายเลข 347 ผ่านทางหลวงชนบท อย.3048 ข้ามแม่น้ำเจ้าพระยา เชื่อมต่อทางหลวงแผ่นดินหมายเลข 347, ทางหลวงแผ่นดินหมายเลข 356 ผ่านทางหลวงแผ่นดินหมายเลข 3263, ทางหลวงแผ่นดินหมายเลข 309, ทางหลวงแผ่นดินหมายเลข 33 และสิ้นสุดบนทางหลวงแผ่นดินหมายเลข 32 และเป็นจุดเชื่อมต่อกับทางหลวงพิเศษหมายเลข 5 รวมระยะทางทั้งหมดประมาณ 48 กิโลเมตร ทางหลวงพิเศษระหว่างเมืองสายนี้ควบคุมโดยการทางพิเศษแห่งประเทศไทย โดยจะปรับปรุงในทางพิเศษอุดรรัถยาเดิมในช่วงบางพูน–บางไทรเป็นทางยกระดับอีกด้วย
รายชื่อทางขึ้น-ลง.
มีจุดขึ้น-ลงจำนวน 8 จุด
หม่อมเจ้าชมิยบุตร ชุมพล

พระประวัติ.
หม่อมเจ้าชมิยบุตร ชุมพล เป็นพระโอรสในพระเจ้าบรมวงศ์เธอ กรมหลวงสรรพสิทธิประสงค์ ประสูติแต่หม่อมคำเมียง ชุมพล ณ อยุธยา เมื่อวันที่ 28 ธันวาคม พ.ศ. 2452 ที่วังสงัด ตำบลทุ่งศรีเมือง อำเภอเมือง จังหวัดอุบลราชธานี หม่อมคำเมียงผู้เป็นหม่อมมารดาเป็นหลานตาของพระยาวิเศษภักดี (ท้าวโท) เจ้าเมืองศรีสะเกษคนสุดท้าย ทายาท พระยารัตนวงษา (อุ่น) พระนัดดา เจ้าแก้วมงคล หม่อมเจ้าชมิยบุตร เสกสมรสกับ หม่อมพึงใจ ชุมพล ณ อยุธยา (สกุลเดิม อมาตยกุล)
การศึกษา.
ทรงสำเร็จการศึกษาชั้นมัธยมศึกษาปีที่ 6 จากโรงเรียนเทพศิรินทร์ เมื่อปี พ.ศ. 2470 หลังจากนั้นได้เข้าศึกษาที่โรงเรียนนายร้อยทหารบก และต้องออกจากโรงเรียนเนื่องจากชั้นประถม 2 ลงมา ถูกยุบ ต่อมาในปี พ.ศ. 2471 ได้ไปศึกษาที่โรงเรียน Williston Academy เมือง Easthampton Massachusetts U.S.A หลังจากนั้นได้ศึกษาวิชาบัญชีชั้นสูงและการพาณิชย์ ที่ Rider College (Rider University is a private university)
หลังจากสำเร็จการศึกษาแล้ว หม่อมเจ้าชมิยบุตร ชุมพล ได้เข้ารับราชการที่กระทรวงเศรษฐการ ดำรงตำแหน่งต่าง ๆ เช่น อธิบดีกรมพัฒนาธุรกิจการค้า ผู้ตรวจราชการกระทรวงเศรษฐการ (ปัจจุบันคือกระทรวงพาณิชย์) และดำรงตำแหน่รองปลัดกระทรวงเศรษฐการ เมื่อวันที่ 10 กรกฎาคม พ.ศ. 2510
หม่อมเจ้าชมิยบุตร ชุมพล สิ้นชีพิตักษัย เมื่อวันที่ 25 ตุลาคม พ.ศ. 2547 สิริพระชันษา 94 ปี 9 เดือน 27 วัน พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อปี พ.ศ. 2548 นับเป็นหม่อมเจ้าองค์สุดท้ายแห่งราชสกุลชุมพล
ชิน ฮย็อน-บิน

ชิน ฮย็อน-บิน หรือ ชินฮยอนบิน (เกาหลี:  ; ; เกิด 10 เมษายน พ.ศ. 2529) เป็นนักแสดงชาวเกาหลีใต้ และเป็นที่รู้จักตั้งแต่เริ่มแสดงภาพยนตร์ครั้งแรกในเรื่อง "He's on Duty" เมื่อปี 2553 และแสดงละครเรื่อง "จอมดาบคู่บัลลังก์" เมื่อปี 2554 ซึ่งทำให้ชิน ฮย็อน-บินได้รับรางวัลนักแสดงนำหญิงหน้าใหม่ (ภาพยนตร์) จากงาน ' (제47회 백상예술대상 영화부문 여자 신인 연기상) และรางวัลดาราหน้าใหม่จากงาน ' (SBS 연기대상 뉴스타상) ตามลำดับในปี 2554 โดยล่าสุดในปี 2563 ชิน ฮย็อน-บินมีผลงานที่ทำให้มีชื่อเสียงอีกครั้งจากละครเรื่อง "Hospital Playlist (เพลย์ลิสต์ชุดกาวน์) " ในบทจางคยออุล
นินเท็นโด ดีเอสไอ

นินเท็นโด ดีเอสไอ (ทับศัพท์:นินเทนโด ดีเอสไอ) เป็นเครื่องเล่นเกมพกพา 2 หน้าจอโดยนินเท็นโด เปิดตัวในญี่ปุ่นเมื่อวันที่ 1 พฤศจิกายน ค.ศ. 2008 และทั่วโลกเริ่มต้นในเดือนเมษายน ค.ศ. 2009 เป็นเครื่องที่สามของนินเท็นโด ดีเอส และคู่แข่งในตลาดหลักเป็นเพลย์สเตชันพอร์ทเทเบิล (พีเอสพี) ของโซนี การวางจำหน่ายที่สี่ชื่อ นินเท็นโด ดีเอสไอ เอ็กซ์แอล เป็นรุ่นใหญ่ที่เปิดตัวในญี่ปุ่นเมื่อวันที่ 21 พฤศจิกายน ค.ศ. 2009 และทั่วโลกเริ่มต้นจำหน่ายในเดือนมีนาคม ค.ศ. 2010 การพัฒนาเอ็กซ์แอล เริ่มขึ้นในปลายปี ค.ศ. 2009 และอุปกรณ์พกพาได้ถูกเปิดเผยในระหว่างการประชุมนินเท็นโดเดือนตุลาคม ค.ศ. 2008 ที่โตเกียว ต้องการของผู้บริโภคเชื่อว่านินเท็นโดในการผลิตเครื่องพกพาแบบสลิมที่มีหน้าจอขนาดใหญ่กว่าดีเอสไลฟ์ ดังนั้นนินเท็นโดจึงนำสล็อตตลับเกมบอยแอดวานซ์ออกเพื่อปรับปรุงการพกพาโดยไม่ทำให้ความทนทานลดลง
ฮีฟีเกปุนเย โปฮัมบา

ฮีฟีเกปุนเย ลูกัส โปฮัมบา  เป็นนักการเมืองนามิเบียซึ่งทำหน้าที่เป็นประธานาธิบดีคนที่สองของนามิเบียตั้งแต่ปี 21 มีนาคม ค.ศ. 2005 ถึง 21 มีนาคม ค.ศ. 2015
อิชต์วาน ติซอ

อิชต์วาน ติซอ  เป็นนักการเมืองชาวฮังการีและนายกรัฐมนตรีของราชอาณาจักรฮังการีระหว่าง ค.ศ. 1903–1905 กับ ค.ศ. 1913–1917 และเป็นผู้นำประเทศเข้าสู่สงครามโลกครั้งที่หนึ่ง
อวทาน

อวทาน เป็นรูปแบบหนึ่งของวรรณกรรมพุทธศาสนา มีรูปแบบคล้ายชาดก โดยชาดกเป็นเรื่องราวอดีตชาติของพระพุทธเจ้า และอวทานเป็นเรื่องราวการกระทำของผู้เลื่อมใสของพระองค์ อวทานเป็นคำภาษาสันสกฤตประกอบขึ้นจากคำว่า อว+ทาน มีความหมายว่า การกระทำที่เกี่ยวข้องกับการให้หรือการบริจาคทาน หรือตรงกับภาษาบาลีว่า อปทาน แปลว่าการตัดออก
ชาดกกับอวทาน.
ทั้งชาดกและอวทานมีจุดประสงค์คล้ายกัน คือ เป็นเรื่องที่มาจากนิทานและใช้เพื่อเป็นอุทาหรณ์โน้มน้าวให้คนทำความดี แต่ในแนวคิดของพุทธศาสนาเถรวาทแล้ว ชาดกจัดเป็นหนึ่งในหมวดคำสอนประเภทหนึ่งในนวังคสัตถุศาสน์ เมื่อพุทธศาสนามีการแยกนิกาย แต่ละนิกายได้รวบรวมและจัดระเบียบคัมภีร์ขึ้นใหม่ นิกายที่แยกออกมาได้เรื่องราวและคำสอนของเถรวาทที่จัดหมวดหมู่แยกจากกันมารวมไว้ที่คัมภีร์เดียวกัน อีกทั้งยังเพิ่มของใหม่ที่ต่างจากเถรวาทเข้าไป กล่าวคือ นิกายสรวาสติวาท และมหาสังฆิกะ รวมถึงนิกายอื่น ได้เพิ่มและเปลี่ยนหมวดหมู่ที่เถรวาทจัดว่า 9 หมู่ เป็น 12 หมู่ คือเพิ่ม นิทาน อวทาน และ อุปเทศ เข้ามา และด้วยความที่คล้ายคลึงกันจึงเรียก ชาดกและอวทาน รวมกันว่า ชาดกาวทาน หรือชาดกมาลา สรุปแล้วคือ นิกายที่แยกจากเถรวาททำให้ชาดกเป็นเรื่องอวทาน
ประเภท.
อวทานเป็นผลงานของนิกายที่แยกออกมา คือนิกายสรวาสติวาท ต่อมามีการนำเรื่องอวทานมารวมกับคัมภีร์ของมหายาน แบ่งออกเป็น อวทานที่เป็นคัมภีร์หรือได้เนื้อหามาจากคัมภีร์ ยังแบ่งออกเป็น 3 กลุ่มคือ อวทานที่ได้มาจากพระวินัย เช่น ทิวยาวทาน อวทานที่ได้มาจากพระสูตรอื่น เช่น อวทาน-ศตก และอวทานที่รวบรวมจากคัมภีร์มหายาน ส่วนอวทานที่ไม่ใช่คัมภีร์ ส่วนใหญ่ก็นำเนื้อเรื่องมาจากอวทานที่มาจากพระวินัยและพระสูตรอื่น เช่น วิจิตรกรรณิกาวทานและอวทานกัลปลตา
องค์ประกอบ.
อวทานประกอบด้วย 3 องค์ประกอบคือ
แฮปปี้แอร์

แฮปปี้แอร์  เป็นสายการบินสัญชาติไทย เริ่มเปิดให้บริการเที่ยวบินแรก เมื่อวันที่ 31 ตุลาคม พ.ศ. 2552 มีอากาศยานทั้งหมด 3 ลำ และปิดตัวลงเมื่อวันที่ 5 กุมภาพันธ์ พ.ศ. 2558
ประวัติ.
สายการบินแฮปปี้แอร์ ดำเนินการโดยบริษัท แฮปปี้แอร์ ทราเวิลเลอร์ส จำกัด ได้จดทะเบียนก่อตั้งเมื่อวันที่ 3 เมษายน 2552 ด้วยทุนจดทะเบียน 25,000,000 บาท โดยมีวัตถุประสงค์เพื่อประกอบธุรกิจให้บริการเช่าเหมาลำ สำหรับการขนส่งผู้โดยสารและสินค้าทั้งภายในประเทศและระหว่างประเทศ รวมทั้งการจัดระวางขนส่งทุกชนิด และให้บริการเที่ยวบินแรก เมื่อวันที่ 31 ตุลาคม พ.ศ. 2552 และปิดตัวลงเมื่อวันที่ 5 กุมภาพันธ์ พ.ศ. 2558
อากาศยาน.
ณ วันที่ 19 สิงหาคม พ.ศ. 2553 สายการบินแฮปปี้แอร์ใช้เครื่องบินแบบ ซาบ 340เอ อยู่ทั้งหมด 3 ลำ
เทโอบัลท์ ฟ็อน เบทมัน ฮ็อลเวค

เทโอบัลท์ เทโอดอร์ ฟรีดริช อัลเฟรท ฟ็อน เบทมัน ฮ็อลเวค (29 พฤศจิกายน ค.ศ. 1856 – 1 มกราคม ค.ศ. 1921) เป็นนักการเมืองชาวเยอรมัน ผู้ดำรงตำแหน่งนายกรัฐมนตรีจักรวรรดิเยอรมันตั้งแต่ ค.ศ. 1909 ถึง ค.ศ. 1917 เขาเป็นผู้นำเยอรมนีเข้าสู่สงครามโลกครั้งที่หนึ่งและมีบทบาทสำคัญในช่วงสามปีแรกของสงคราม เขาลงจากอำนาจในเดือนกรกฎาคม ค.ศ. 1917 เนื่องจากผู้นำในกองทัพต่อต้านนโยบายของเขา
ในระหว่าง ค.ศ. 1884 ถึง ค.ศ. 1899 เบทมัน ฮ็อลเวคก้าวหน้าในการงานอย่างรวดเร็วผ่านตำแหน่งในรัฐบาลปรัสเซีย และดำรงตำแหน่งสมาชิกไรชส์ทาคในช่วงสั้น ๆ เมื่อ ค.ศ. 1890 ด้วยประสบการณ์ทางการเมือง ทำให้เขาไม่พึงใจต่อระบบพรรคการเมืองและเลือกที่จะเป็นนักการเมืองอิสระตลอดชีวิตทางการเมืองของเขา จักรวรรดิวิลเฮ็ล์มที่ 2 ทรงแต่งตั้งเขาเป็นนายกรัฐมนตรีใน ค.ศ. 1909 ส่วนหนึ่งเพราะพระองค์โปรดรูปแบบทางการเมืองที่เป็นมิตรของเขา ตลอดเวลาแปดปีของตำแหน่งนายกรัฐมนตรี เบทมัน ฮ็อลเวคได้สนับสนุนการเปิดเสรีบางประการ แต่ก็ยังเชื่อมั่นอย่างแน่วแน่ว่าระบอบราชาธิปไตยระบบรัฐสภาเป็นรูปแบบการปกครองที่ดีที่สุดสําหรับเยอรมนี
ในช่วงสงครามโลกครั้งที่หนึ่ง เบทมัน ฮ็อลเวคมองว่าเยอรมนีกำลังถูกคุกคาม ซึ่งจําเป็นต้องใช้มาตรการที่จําเป็นทั้งหมดเพื่อความอยู่รอด เขาสัญญากับจักรวรรดิออสเตรีย-ฮังการีว่าเยอรมนีจะสนับสนุนอย่างเต็มที่ และสนองความประสงค์ในการใช้กำลังต่อสู้กับเซอร์เบีย เขาชะลอการระดมกำลังของเยอรมนีจนหลังจากที่รัสเซียทำไปแล้วเพื่อที่เยอรมนีจะได้ไม่ถูกมองว่าเป็นผู้รุกราน แม้ว่าเขาจะเห็นด้วยกับการบุกครองเบลเยียมเพราะคิดว่าจำเป็น แต่เขาก็เชื่อมาตั้งแต่ต้นว่าสิ่งนี้เป็นความอยุติธรรมที่ต้องได้รับการแก้ไข ในตอนแรก เขาคัดค้านการทำสงครามเรือดำน้ำแบบไม่จำกัด แต่ท้ายที่สุดก็ทนต่อแรงกดดันจากกองทัพและกลุ่มอนุรักษ์นิยมในไรชส์ทาคไม่ไหวและอนุญาตให้ทำสงครามเรือดำน้ำได้ เมื่อสงครามดําเนินไป หลายคนที่สนับสนุนเขาในรัฐสภารู้สึกว่าเขาอยู่ในตําแหน่งนานเกินกว่าที่จะสามารถเจรจาสันติภาพที่ยอมรับได้ เมื่อทั้งนายพล เอริช ลูเดินดอร์ฟ และหัวหน้าคณะเสนาธิการใหญ่ เพาล์ ฟ็อน ฮินเดินบวร์ค ขู่ว่าจะลาออกหากเขาลงจากตำแหน่งนายกรัฐมนตรี ทำให้เบทมัน ฮ็อลเวคยื่นการลาออกต่อจักรพรรดิ
ในหนังสือ เรื่อง "Reflections on the World War" ซึ่งเขาได้เรียบเรียงขึ้นก่อนถึงแก่อสัญกรรมใน ค.ศ. 1921 เบทมัน ฮ็อลเวคได้กล่าวถึงสถานการณ์ที่ยากลำบากของเยอรมนี เขายอมรับว่ารัฐบาลและจักรพรรดิได้ทำผิดพลาดก่อนสงคราม และเยอรมนีต้องรับผิดชอบในบางส่วน แต่เขาเชื่อว่า "ความผิดร่วมกัน" ได้นำไปสู่หายนะครั้งใหญ่ของสงคราม
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สึโตมุ ฮาตะ

สึโตมุ ฮาตะ (24 สิงหาคม ค.ศ. 1935 – 28 สิงหาคม ค.ศ. 2017) เป็นนักการเมืองญี่ปุ่นที่ดำรงตำแหน่งนายกรัฐมนตรีญี่ปุ่นเป็นเวลา 9 สัปดาห์ใน ค.ศ. 1994 เขาขึ้นดำรงตำแหน่งหัวหน้ารัฐบาลผสมจากโมริฮิโระ โฮโซกาวะ หลังได้รับการแต่งตั้งเป็นนายกรัฐมนตรีเพียงไม่นาน พรรคสังคมนิยมญี่ปุ่นออกจากการเป็นฝ่ายรัฐบาล ทำให้เขาต้องออกจากตำแหน่งก่อนกำหนด เขาเคยเป็นสมาชิกสภาล่างที่เป็นตัวแทนจังหวัดนางาโนะ เขต 3 โดยได้รับเลือก 14 ครั้งก่อนเกษียณใน ค.ศ. 2012
ชีวิตช่วงต้น.
ฮาตะเกิดที่โตเกียวในวันที่ 24 สิงหาคม ค.ศ. 1935 โดยเป็นบุตรของบูชิโร ฮาตะ สมาชิกสภาผู้แทนราษฎรจากพรรคเสรีประชาธิปไตยฮาตะจบการศึกษาจากมหาวิทยาลัยเซโจและทำงานให้กับบริษัทขนส่งโอดาคีวตั้งแต่ ค.ศ. 1958 ถึง 1969
ชีวิตส่วนตัวและเสียชีวิต.
ยูอิจิโร (1967–2020) บุตรของฮาตะ เป็นสมาชิกวุฒิสภาญี่ปุ่น เขาได้รับการแต่งตั้งเป็นรัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยวในวันที่ 4 มิถุนายน ค.ศ. 2012
หลังฉลองวันเกิดครบ 82 ปีเพียง 4 วัน ฮาตะเสียชีวิตโดยธรรมชาติที่โตเกียวเมื่อวันที่ 28 สิงหาคม ค.ศ. 2017
คาเนเลชินคิว

คาเนเลชินคิว  เป็นสถานีโทรทัศน์ของอิตาลี เจ้าของโดย มีเดียเซท และเป็นเครือข่ายโทรทัศน์เอกชนแห่งแรกที่ได้รับความคุ้มครองระดับประเทศในอิตาลีในปี พ.ศ. 2523 ในวันที่ 4 ธันวาคม พ.ศ. 2555 มีเดียเซท เปิดช่องคาเนเลชินคิวเอชดีในความคมชัดสูงในแทนช่องคาเนเลชินคิว ตั้งแต่มกราคม พ.ศ. 2556 คาเนเลชินคิว ได้รับการกำกับโดย เกียนคาร์โล เซกเฮริ รายการข่าวแรกของคาเนเลชินคิวคือ ตีจีชินคิว
แหล่งข้อมูลอื่น.
 (อิตาลี)
วัดธรรมจริยาภิรมย์

วัดธรรมจริยาภิรมย์ เป็นวัดสังกัดคณะสงฆ์มหานิกายในหมู่ที่ 1 บ้านหลักสาม ตำบลหลักสาม อำเภอบ้านแพ้ว จังหวัดสมุทรสาคร ก่อตั้งเมื่อปี พ.ศ. 2447 โดยนายห่วง ศรีนิเวศน์ ซึ่งอยู่ในตระกูลที่พอจะมีจะกินอาศัยอยู่ในตำบลหลักสาม ได้อุปสมบทอยู่ที่วัดคฤหบดีในกรุงเทพมหานคร พี่น้องได้เดินทางมาเยี่ยมและได้พบกับพระครูจริยาภิรมย์ซึ่งเป็นเจ้าอาวาสวัดคฤหบดี ได้รับการสอบถามจากเจ้าอาวาสถึงสภาพความเป็นอยู่ในตำบลหลักสามที่มีแต่วัดมอญ ใช้การสวดเป็นภาษามอญซึ่งฟังแล้วไม่เข้าใจ พระครูจริยาจึงแนะนำให้ไปสร้างวัดไทยขึ้น จึงได้สร้างวัด ใช้ชื่อว่า วัดใหม่มธุรส แต่เมื่อแจ้งให้เจ้าอาวาสวัดคหบดีทราบ ได้เปลี่ยนชื่อเป็น "วัดธรรมจริยาภิรมย์" ตามชื่อของพระครูจริยาภิรมย์ ซึ่งเป็นผู้ดำเนินการสร้างวัดให้ ต่อมาได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2474
ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2488 โรงเรียนพระปริยัติธรรมแผนกบาลี เปิดสอนเมื่อ พ.ศ. 2520 และโรงเรียนผู้ใหญ่วัด เปิดสอนเมื่อ พ.ศ. 2537
อาคารเสนาสนะ.
อุโบสถ กว้าง 7.50 เมตร ยาว 12 เมตร สร้างเมื่อ พ.ศ. 2477 มี ศาลาการเปรียญ กว้าง 10 เมตร ยาว 17 เมตร สร้างเมื่อ พ.ศ. 2500 มีหอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2505 มีกุฏิสงฆ์ จำนวน 9 หลัง เป็นอาคารไม้ 1 หลัง และตึก 8 หลัง มีศาลาอเนกประสงค์ ศาลาบำเพ็ญกุศล จำนวน ๒ หลัง สร้างด้วยคอนกรีตเสริมเหล็ก เจดีย์ใหญ่ชั้นบนเป็นที่ประดิษฐานหลวงพ่ออู่ทอง
การใช้จิตเวชศาสตร์โดยมิชอบทางการเมือง

การใช้จิตเวชศาสตร์โดยมิชอบทางการเมือง หรือโดยทั่วไปเรียก จิตเวชศาสตร์เพื่อลงโทษ  เป็นการใช้จิตเวชศาสตร์ ซึ่งรวมทั้งการวินิจฉัย การกักขังและการบำบัดเพื่อวัตถุประสงค์ในการขัดขวางสิทธิมนุษยชนของปัจเจก และ/หรือ กลุ่มในสังคม#เปลี่ยนทาง กล่าวอีกอย่างหนึ่งว่า การใช้จิตเวชศาสตร์โดยมิชอบ (รวมทั้งการใช้เพื่อวัตถุประสงค์ทางการเมือง) เป็นการกระทำโดยไตร่ตรองไว้ก่อนให้พลเมืองได้รับการวินิจฉัยทางจิตเวชทั้งที่ไม่มีความจำเป็นต้องยีดยั้งและบำบัดทางจิตเวช จิตแพทย์พัวพันกับการละเมิดสิทธิมนุษยชนในรัฐต่าง ๆ ทั่วโลกเมื่อมีการขยายบทนิยามของโรคจิตให้รวมถึงการขัดขืนทางการเมือง#เปลี่ยนทาง นักวิชาการได้ให้เหตุผลมานานแล้วว่าสถาบันรัฐบาลและการแพทย์แปลงภัยคุกคามต่ออำนาจหน้าที่ว่าเป็นโรคจิตระหว่างเหตุการณ์ไม่สงบทางการเมือง ปัจจุบัน ในหลายประเทศ บางทีนักโทษการเมืองถูกกักขังและละเมิดในโรงพยาบาลจิตเวช#เปลี่ยนทาง 
จิตเวชศาสตร์มีสมรรถนะในตัวสำหรับการใช้โดยมิชอบสูงกว่าแพทยศาสตร์สาขาอื่น#เปลี่ยนทาง การวินิจฉัยโรคจิตทำให้รัฐกักขังบุคคลโดยปราศจากความยินยอมและยืนยันให้บำบัดเพื่อผลประโยชน์ของรัฐเองและประโยชน์ของสังคม#เปลี่ยนทาง จิตเวชศาสตร์ยังสามารถใช้ลัดวิธีดำเนินการทางกฎหมายมาตรฐานสำหรับการระบุความผิดหรือความบริสุทธิ์ และเปิดให้กักขังทางการเมืองโดยไม่เกิดความเสื่อมเสียตามปกติที่มากับการพิจารณาคดีการเมืองดังกล่าว#เปลี่ยนทาง การใช้โรงพยาบาลแทนเรือนจำยังทำให้ผู้เสียหายไม่ได้รับการช่วยเหลือทางกฎหมายก่อนชั้นศาลในบางประเทศ เปิดช่องให้กักขังอย่างไม่มีกำหนด และบั่นทอนปัจเจกและความคิดของผู้นั้น ในลักษณะนั้น เมื่อใดที่การพิจารณาคดีอย่างเปิดเผยไม่พึงปรารถนา ก็จะเลี่ยงไปใช้วิธีดังกล่าวแทน#เปลี่ยนทาง 
การใช้อำนาจที่มอบหมายให้แพทย์โดยมิชอบทางการเมือง โดยเฉพาะอย่างยิ่งจิตแพทย์ มีประวัติศาสตร์ยาวนานและหลากหลาย ตัวอย่างเช่น ระหว่างสมัยนาซีและโซเวียต ผู้ไม่เห็นพ้องทางศาสนาและการเมืองถูกตีตราว่า "ป่วยทางจิต" และถูกบังคับให้รับ "การบำบัด" อย่างไร้มนุษยธรรม ระหว่างคริสต์ทศวรรษ 1960 ถึง ค.ศ. 1986 การใช้จิตเวชศาสตร์โดยมิชอบเพื่อวัตถุประสงค์ทางการเมืองและอุดมการณ์มีรายงานว่าเป็นระบบในสหภาพโซเวียต และบางทีในประเทศยุโรปตะวันออกอย่างโรมาเนีย ฮังการี เชโกสโลวาเกีย และยูโกสลาเวีย#เปลี่ยนทาง การกักขังผู้ไม่เห็นพ้องทางศาสนาและการเมืองในโรงพยาบาลจิตเวชในกลุ่มตะวันออกและอดีตสหภาพโซเวียตสร้างความเสียหายต่อเวชปฏิวัติจิตเวชในรัฐเหล่านั้นและนำมาซึ่งการประณามจากชุมชนนานาชาติ การใช้จิตเวชศาสตร์โดยมิชอบทางการเมืองยังพบในสาธารณรัฐประชาชนจีน คำวินิจฉัยโรคจิตเวช อย่าง การวินิจฉัย "จิตเภทขี้เกียจ" (sluggish schizophrenia) ในหมู่ผู้ไม่เห็นพ้องทางการเมืองใช้สำหรับจุดประสงค์ทางการเมือง#เปลี่ยนทาง